Mn. Alexandre Codinach: de juny 2019\nBon dia amb el Papa Francesc - Paraula del Senyor i Santoral del dia / Dilluns 1 de juliol de 2019\n☀Bon dia amb el Papa Francesc - Paraula del Senyor i Santoral del dia / Dilluns 1 de juliol de 2019☀\n«Ai d'aquells que pensen a seguir a Jesús per promocionar-se, és a dir, per fer carrera, per sentir-se importants o per adquirir un lloc de prestigi. Jesús vol que ens apassionem d'Ell i de l'Evangeli. Una passió del cor que es tradueixi en gestos concrets de proximitat, de proximitat als germans més necessitats d'acollida i cura. Precisament com Ell mateix va viure».\n(del Papa Francesc abans del rés de l'Àngelus, ahir diumenge 30 de juny de 2019, a la plaça de Sant Pere del Vaticà).\n«Les guineus tenen caus, i els ocells, nius, però el Fill de l'home no té on reposar el cap» (Mateu 8,20).\n-Sant Aaró (o Aaron), germà de Moisès (s. XIII aC).\nBon dia amb el Papa Francesc - Paraula del Senyor i Santoral del dia / Diumenge 30 de juny de 2019\n☀Bon dia amb el Papa Francesc - Paraula del Senyor i Santoral del dia / Diumenge 30 de juny de 2019 / Dia Internacional dels Asteroides - Dia Internacional del Parlamentarisme☀\n«Germans i germanes, preguntem-nos: ¿Renovo la meva trobada amb Jesús cada dia? És possible que siguem persones que tenim curiositat per Jesús, que ens interessem per les coses de l'Església o per les notícies religioses; que obrim pàgines d'internet i diaris, i parlem de qüestions sagrades. Però d'aquesta manera, ens hem quedat només al nivell de què la gent diu, de les enquestes, del passat, de les estadístiques. A Jesús això li interessa poc. Ell no vol "reporters" de l'esperit, molt menys cristians de façana o d'estadística. Ell busca testimonis, que li diguin cada dia: "Senyor, tu ets la meva vida"».\n(De l'homilia del Papa Francesc - Santa Missa en la Solemnitat de Sant Pere i Sant Pau - Basílica Vaticana - dissabte 29 de juny del 2019).\n«Ningú que mira enrere quan ja té la mà a l'arada no és bo per al Regne de Déu» (Lluc 9,62).\nBon dia amb el Papa Francesc - Paraula del Senyor i Santoral del dia / Dissabte 29 de juny de 2019\n☀Bon dia amb el Papa Francesc - Paraula del Senyor i Santoral del dia / Dissabte 29 de juny de 2019 / Solemnitat de SANT PERE i SANT PAU, Apòstols / Dia Internacional dels Tròpics - Dia Europeu de l'Esclerodèrmia☀\n«La proximitat al Cor del Senyor ens impulsa a apropar-nos als nostres germans i germanes amb amor, i ens ajuda a entrar en aquesta compassió pel món. Som cridats a ser testimonis i missatgers de la misericòrdia de Déu, a oferir al món una perspectiva de llum on hi ha les tenebres, d'esperança on regna la desesperació».\n(del Papa Francesc en la trobada internacional de la Xarxa Mundial de Pregària del Papa (Apostolat de l'oració) en ocasió del 175 aniversari - Aula Pau VI - Divendres 28 de juny del 2019).\nBon dia amb el Papa Francesc - Paraula del Senyor i Santoral del dia / Divendres 28 de juny de 2019\n☀Bon dia amb el Papa Francesc - Paraula del Senyor i Santoral del dia / Divendres 28 de juny de 2019 / Solemnitat del Sagrat Cor de Jesús / Dia Mundial de l'Arbre☀\n«L'objectiu "Fam Zero" al món és encara un gran desafiament. Per combatre la manca d'aliment i d'accés a l'aigua potable, cal actuar sobre les causes que les provoquen. En l'origen d'aquest drama es troba sobretot la falta de compassió, el desinterès de molts i una escassa voluntat social i política a l'hora de respondre a les obligacions internacionals.\nUn dels mitjans que està al nostre abast és la reducció del malbaratament d'aliments i d'aigua; per això l'educació i la sensibilització social són una important inversió».\n(del discurs del Papa Francesc als participants en la XLI sessió de la Conferència de l'Organització de les Nacions Unides per a l'Alimentació i l'Agricultura (FAO). - Sala Regia del Vaticà - dijous 27 de juny del 2019).\n«Jo us dic que en el cel hi haurà més alegria per un sol pecador que es converteix que no pas per noranta-nou justos que no necessiten convertir-se» (Lluc 15,7).\n-Sant Ireneu (s. II), bisbe de Lió i màrtir.\nBon dia amb el Papa Francesc - Paraula del Senyor i Santoral del dia / Dijous 27 de juny de 2019\n☀Bon dia amb el Papa Francesc - Paraula del Senyor i Santoral del dia / Dijous 27 de juny de 2019 / Dia de les Microempreses i les Petites i Mitjanes Empreses - Dia Internacional de les Persones Sordcegues☀\n«Els bons cristians escolten assíduament l'ensenyament apostòlic; practiquen un alt nivell de relacions interpersonals també a través de la comunió de béns espirituals i materials; fan memòria del Senyor a través de l'Eucaristia; i dialoguen amb Déu en l'oració».\n(del Papa Francesc en la 4a. Catequesi sobre el Llibre dels Fets dels Apòstols - Audiència General del dimecres 26 de juny de 2019 – plaça de Sant Pere del Vaticà)\nBon dia amb el Papa Francesc - Paraula del Senyor i Santoral del dia / Dimecres 26 de juny de 2019\n☀Bon dia amb el Papa Francesc - Paraula del Senyor i Santoral del dia / Dimecres 26 de juny de 2019 / Dia Internacional de la Lluita contra l'Ús Indegut i el Tràfic Il·lícit de Drogues - Dia Internacional de Suport a les Víctimes de la Tortura☀\n«Quan li demanem perdó al Senyor, Ell ens perdona sempre, no es cansa mai de perdonar i de recollir-nos de la pols dels nostres pecats.\nTots nosaltres cometem errors en la vida i som pecadors. I tots demanem perdó d'aquests errors i fem un camí de reinserció per no equivocar més».\n(de la carta del Papa Francesc enviada als presos de la presó de l'illa de Gorgona (Itàlia) - dissabte 22 de juny del 2019).\n«Guardeu-vos dels falsos profetes, que vénen a vosaltres disfressats d'ovella, però per dintre són llops rapaços» (Mateu 7,15).\nBon dia amb el Papa Francesc - Paraula del Senyor i Santoral del dia / Dimarts 25 de juny de 2019\n☀Bon dia amb el Papa Francesc - Paraula del Senyor i Santoral del dia / Dimarts 25 de juny de 2019 / Dia de la Gent de Mar☀\nL’Eucaristia és la síntesi de tota l’existència de Jesús, que va ser un acte d’amor únic pel Pare i els germans.\nSempre que ens acostem a l'altar per rebre l'Eucaristia, hem de renovar veritablement el nostre "amén" al Cos de Crist. És Jesús, és Jesús qui em va salvar, és Jesús qui ve a donar-me la força per viure. És Jesús, Jesús viu.\n(del Papa Francesc, abans de la pregària mariana de l’Àngelus - Diumenge 23 de juny de 2019 - Plaça de Sant Pere del Vaticà).\n«Feu als altres tot allò que voleu que ells us facin; aquest és el resum de la Llei i els Profetes» (Mateu 7,12).\nBon dia amb el Papa Francesc - Paraula del Senyor - Santoral del dia / Dilluns 24 de Juny de 2019\n☀Bon dia amb el Papa Francesc - Paraula del Senyor - Santoral del dia / Dilluns 24 de Juny de 2019 / Solemnitat del Naixement de Sant Joan Baptista - Dia Internacional Contra la Contaminació Electromagnètica ☀\n«El Baptista podia presumir, sentir-se important, però no ho va fer: ell només indicava, se sentia veu i no paraula. Aquest és el secret de Joan. Ell no va voler ser un ideòleg. Va ser un home que es va negar a si mateix, perquè la paraula creixés.\nLa figura de Joan em fa pensar molt en l'Església. El model que ens ofereix avui Joan és el d'una Església sempre al servei de la Paraula; una Església-veu que indica la paraula, fins al martiri».\n«L'infant (Joan) creixia i s'enfortia en l'Esperit, i va viure al desert fins al dia que es manifestà a Israel» (Lluc 1,80).\nTingueu una bona Festa de Sant Joan!\nBon dia amb el Papa Francesc - Paraula del Senyor - Santoral del dia / Diumenge 23 de juny de 2019\n☀Bon dia amb el Papa Francesc - Paraula del Senyor - Santoral del dia / Diumenge 23 de juny de 2019 – CORPUS CHRISTI – SANTÍSSIM COS I SANG DE CRIST / Dia Internacional de les Vídues - Dia de l'Administració Pública de les Nacions Unides☀\nLa cura dels malalts apareix com una de les dimensions constitutives de la missió de Crist; i per aquesta raó ha quedat així també en la de l'Església.\nJesús s'apropa al malalt, es preocupa, guareix, reconcilia, crida i envia: com podem veure, per Ell la malaltia és una relació personal, rica, no mecànica i no distància.\n(del Papa Francesc als membres de la Federació Internacional de les Associacions de Metges Catòlics – Sala Regia del Vaticà – dissabte 22 de juny de 2019).\n«Jesús prengué els cinc pans i els dos peixos, alçà els ulls al cel, els beneí, els partí i en donava als deixebles perquè els servissin a la gent» (Lluc 9, 16).\nBon dia amb el Papa Francesc - Paraula del Senyor - Santoral del dia / Dissabte 22 de juny de 2019\n☀Bon dia amb el Papa Francesc - Paraula del Senyor - Santoral del dia / Dissabte 22 de juny de 2019☀\n«Voldria esmentar una síndrome perillosa, que és la "síndrome de Babel". Creiem que la "síndrome de Babel" és la confusió que neix per no entendre el que diu l'altre. Aquest és el primer pas. Però el veritable "síndrome de Babel" és el de no escoltar el que l'altre diu, de creure que sé què pensa l'altra persona, i el que l'altra persona dirà».\n(del discurs del Papa Francesc a la Pontifícia Facultat Teològica d'Itàlia Meridional - Nàpols - divendres 21 de juny del 2019).\n«Ningú no pot servir dos senyors, perquè si estima l'un, avorrirà l'altre, i si fa cas de l'un, no en farà de l'altre. No podeu servir alhora Déu i el diner» (Mateu 6,24).\n-Sant Joan Fischer (1469-1535), bisbe i màrtir.\n-Sant Tomàs More (1477-1535), màrtir.\n-Sant Paulí de Nola (Bordeus 355-Nola 431), bisbe.\nBon dia amb el Papa Francesc - Paraula del Senyor - Santoral del dia / Divendres 21 de juny de 2019\n☀Bon dia amb el Papa Francesc - Paraula del Senyor - Santoral del dia / Divendres 21 de juny de 2019 / Dia mundial contra l'ELA (Esclerosi Lateral Amiotròfica) - Dia Internacional del Ioga - Dia Internacional del Sol - Dia Mundial de la Música☀\n«De vegades penso en la ira de Déu que es desencadenarà contra els líders de països que parlen de pau i venen armes per fer guerres. Aquesta hipocresia és un pecat».\n(del Papa Francesc als participants en l'Assemblea de la Reunió de les Obres per a l'Ajuda a les Esglésies Orientals - Sala del Consistori del Vaticà - Dilluns 10 de juny del 2019).\n«No amuntegueu tresors aquí a la terra, on les arnes i els corcs els fan malbé i els lladres entren i els roben. Reuniu tresors al cel» (Mateu 6,19-20).\nTingueu un bon divendres i un bon començament d’estiu!\nBon dia amb el Papa Francesc - Paraula del Senyor - Santoral del dia / Dijous 20 de juny de 2019\n☀Bon dia amb el Papa Francesc - Paraula del Senyor - Santoral del dia / Dijous 20 de juny de 2019 - Dia Mundial dels Refugiats☀\n«Demanem al Senyor que ens faci experimentar una nova Pentecosta, que dilati els nostres cors i sintonitzi els nostres sentiments amb els de Crist, perquè puguem anunciar sense vergonya la seva paraula transformadora i testimoniar la força de l'amor que crida a la vida tot el que troba».\n(del Papa Francesc en la 3a. Catequesi sobre el Llibre dels Fets dels Apòstols - Audiència General del dimecres 19 de juny de 2019 – plaça de Sant Pere del Vaticà)\n«Quan pregueu, no parleu per parlar, com fan els pagans: es pensen que amb la seva xerrameca es faran escoltar. Pregueu així: Pare nostre que estàs en el cel... (Mateu 6,7.9).\nBon dia amb el Papa Francesc - Paraula del Senyor - Santoral del dia / Dimecres 19 de juny de 2019\n☀Bon dia amb el Papa Francesc - Paraula del Senyor - Santoral del dia / Dimecres 19 de juny de 2019 - Dia Internacional per a l'Eliminació de la Violència Sexual en els Conflictes☀\n«La cultura d'avui dia és més aviat exclusiva: per conservar cert ordre s'exclouen les coses que creen desordre. S'exclouen tants nois ... Per això no hi ha educació; s'exclouen els ancians perquè molesten, no produeixen ... S'exclouen els malalts. Tot allò que no serveix a un desenvolupament de tipus econòmic, financer i tecnològic, avui dia s'exclou».\n(del Papa Francesc en rebre a la Junta Directiva de la Federació Internacional de Fe i Alegria - Palau Apostòlic del Vaticà - dilluns 17 de juny del 2019).\n-Sant Romuald (s. X-XI), abat.\n-Sant Gervasi (o Gervàs) i Sant Protasi, màrtirs.\nBon dia amb el Papa Francesc - Paraula del Senyor - Santoral del dia / Dimarts 18 de juny de 2019\n☀Bon dia amb el Papa Francesc - Paraula del Senyor - Santoral del dia / Dimarts 18 de juny de 2019 / Dia de la Gastronomia Sostenible - Dia Internacional del Sushi ☀\n«No hi ha pau sense reconciliació, sense perdó, sense misericòrdia. Només aquells que tenen un cor reconciliat poden ser 'ministres' de misericòrdia, constructors de pau».\n(del discurs del Papa Francesc als participants en el Capítol General de l'Orde dels Frares Menors Conventuals - Sala Clementina del Vaticà - Dilluns 17 de juny de 2019).\n«Estimeu els vostres enemics, pregueu pels qui us persegueixen» (Mateu 5,44).\nBon dia amb el Papa Francesc - Paraula del Senyor - Santoral del dia / Dilluns 17 de juny de 2019\n☀Bon dia amb el Papa Francesc - Paraula del Senyor - Santoral del dia / Dilluns 17 de juny de 2019 / Dia Mundial de la Lluita Contra la Desertificació i la Sequera☀\n«Volem recordar als refugiats d'una manera especial amb motiu de la Jornada Mundial dedicada a ells per les Nacions Unides al pròxim 20 de juny. Aquesta jornada convida a tots a la solidaritat amb els homes, dones i nens que fugen de la guerra, la persecució i les violacions dels drets fonamentals.\nQue les nostres comunitats eclesials i civils estiguin a prop d'elles i atentes a les seves necessitats i sofriments».\n(del Papa Francesc, abans del rés de l'Àngelus ahir diumenge 16 de juny, en la seva visita a Camerino).\n«Jo us dic: No us hi torneu, contra el qui us fa mal» (Mateu 5,39).\nBon dia amb el Papa Francesc - Paraula del Senyor - Santoral del dia / Diumenge 16 de juny de 2019\n☀Bon dia amb el Papa Francesc - Paraula del Senyor - Santoral del dia / Diumenge 16 de juny de 2019 – SOLEMNITAT DE LA SANTÍSSIMA TRINITAT/ Dia Internacional de les Remeses Familiars - Dia Mundial de les Tortugues Marines - Dia Internacional del Nen Africà☀\n«Recordo una frase que vaig aprendre al noviciat que deia que "la vida és un camí per aprendre a morir". A mi m'agrada dir que la vida ens ensenya a acomiadar-nos, aprendre a acomiadar-nos. El comiat de Jesús és un comiat d'esperança».\n(Del Papa Francesc a la celebració de les exèquies de Mons. León Kalenga, Nunci apostòlic a Argentina - Basílica Vaticana, Altar de la Càtedra - dissabte 15 de juny del 2019).\n«Encara tinc moltes coses per dir-vos, però ara us serien una càrrega massa pesada. Quan vingui l'Esperit de la veritat, us conduirà cap a la veritat sencera (Joan 16,12-13).\nBon dia amb el Papa Francesc - Paraula del Senyor - Santoral del dia / Dissabte 15 de juny de 2019\n☀Bon dia amb el Papa Francesc - Paraula del Senyor - Santoral del dia / Dissabte 15 de juny de 2019 / Dia Mundial de Conscienciació de l'Abús i Maltractament en la Vellesa - Dia Mundial del Vent☀\n«El temps apressa! Les reflexions han d'anar més enllà de la mera exploració del que es pot fer, i enfocar-se en el que es necessita fer d'avui endavant. No ens podem permetre el luxe d'esperar que altres s'avancin, o donar prioritat als beneficis econòmics a curt termini.\nLa crisi climàtica requereix de nosaltres una acció específica ara mateix».\n(De l'advertència del Papa Francesc als caps de les Companyies Petrolieres. - Casina Pius IV del Vaticà - Divendres 14 de juny de 2019).\n« No juris mai. Digueu senzillament sí, quan és sí; no, quan és no» (Mateu 5, 34.37).\nBON DIA amb el Papa FRANCESC - Paraula del Senyor - Santoral del dia / Divendres 14 de juny de 2019\n☀BON DIA amb el Papa FRANCESC - Paraula del Senyor - Santoral del dia / Divendres 14 de juny de 2019 / Dia Mundial del Donant de Sang☀\n«Mentre us esteu esforçant per introduir més i més joves a l’esport, confio que la vostra guia els ajudarà, a través de la competència, a madurar com a membres actius de la societat en general.\nEls valors de respecte, valor, altruisme, equilibri i autocontrol, apresos en l'esport, són una preparació inapreciable per als èxits en la carrera de la vida. En una paraula, l'esport sempre es considera per estar al servei de la humanitat.\n(Del Papa Francesc als membres de la Federació Internacional de Patinatge – Vaticà, a la Sala dels Papes - Dijous 13 de juny del 2019).\n«Ja sabeu que es va dir: No cometis adulteri» (Mateu 5,27).\nPublicat per Mn. Alexandre Codinach a 18:29 Cap comentari:\nBON DIA amb el PAPA FRANCESC, PARAULA DEL SENYOR i SANTORAL – Dijous 13 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dijous 13 de juny de 2019 – JESUCRIST, GRAN SACERDOT PER SEMPRE - Dia Europeu per a la Prevenció del Càncer de Pell - Dia Internacional de Sensibilització sobre el Albinisme☀\n«Nosaltres tenim la necessitat de redescobrir la bellesa de testimoniar el Ressuscitat, abandonant les actituds auto referencials, renunciant a retenir els dons de Déu i no cedint a la mediocritat.\nEn l'ADN de la comunitat cristiana hi ha unitat i llibertat d'un mateix, que permet no témer a la diversitat, no aferrar-se a les coses i als dons i tornar-se màrtirs, testimonis lluminosos de Déu viu que actua en la història».\n(Del Papa Francesc en la 2a. Catequesi sobre el Llibre dels Fets dels Apòstols - Audiència General del dimecres 12 de juny de 2019 – plaça de Sant Pere del Vaticà)\n«Això és el meu cos, entregat per vosaltres. Feu això, que és el meu memorial. Aquesta copa és la nova aliança segellada amb la meva sang, vessada per vosaltres» (Lluc 22,19-20).\nBON DIA amb el PAPA FRANCESC, PARAULA DEL SENYOR i SANTORAL – Dimecres 12 de juny 2019\n☀BON DIA amb el PAPA FRANCESC, PARAULA DEL SENYOR i SANTORAL – Dimecres 12 de juny 2019 - Dia Mundial contra el Treball Infantil☀\n«La vida cristiana és per servir. És molt trist quan trobem cristians que a l'inici de la seva conversió o de la seva consciència de ser cristians, serveixen, estan oberts per servir, serveixen el poble de Déu, i després acaben per servir-se del poble de Déu. Això fa molt mal, molt de mal al poble de Déu. La vocació és per servir i no per servir-se.\n‘Senyor, si tu fas això, jo et donaré això’. No! Jo faig aquesta promesa, i això m'allarga el cor per rebre allò que està allà, gratuït per a nosaltres».\nDe la homilia del Papa Francesc – Missa matutina d’ahir dimarts 11 de juny de 2019 – Casa de Santa Marta del Vaticà).\n«Per tant, aquell qui deixi de complir un dels manaments més petits i ensenyi als altres a fer el mateix, serà tingut pel més petit en el Regne del cel, però aquell qui els compleixi i ensenyi a complir-los, serà tingut per gran en el Regne del cel» (Mateu 5,18).\n-Santa Maria Rosa Molas i Vallvé, religiosa.\nBON DIA amb el PAPA FRANCESC, PARAULA DEL SENYOR i SANTORAL – Dimarts 11 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dimarts 11 de juny de 2019☀\n«La primera motivació per evangelitzar és l'amor de Jesús que hem rebut, l'experiència de ser salvats per Ell que ens impulsa a estimar-lo cada vegada més, i per tant és urgent recuperar un esperit contemplatiu que ens permeti redescobrir cada dia que som dipositaris d'un bé que humanitza, que ens ajuda a portar una vida nova»\n(Del Papa Francesc als participants en el Capítol General de les Societats de Missions Africanes - Divendres 17 de maig de 2019 - Sala del Consistori del Vaticà).\n-Santa Maria-Rosa Molas i Vallbé (1815-1876), religiosa.\nBON DIA amb el PAPA FRANCESC, PARAULA DEL SENYOR i SANTORAL - Dilluns 10 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL - Dilluns 10 de juny de 2019☀\n«Avui, amb les presses que ens imposa el nostre temps, sembla que l'harmonia està marginada: reclamats per tot arreu, correm el risc d'esclatar, moguts per un continu nerviosisme que ens fa reaccionar malament a tot. I es busca la solució ràpida, una pastilla darrere l'altra per seguir endavant, una emoció darrere l'altra per sentir-se vius.\nPerò el que necessitem sobretot és l'Esperit: és Ell qui posa ordre en el frenesí, pau a la preocupació, confiança en el desànim, alegria a la tristesa, joventut en la vellesa, coratge en la prova».\n(De l'homilia del Papa Francesc - Santa Missa de la Solemnitat de la Pentecosta - 9 de juny de 2019 - Plaça de Sant Pere del Vaticà).\n«Quan Jesús veié la seva mare i, al costat d'ella, el deixeble que Ell estimava, digué a la mare: Dona, aquí tens el teu fill. Després digué al deixeble: Aquí tens la teva mare» (Joan 19,26-27).\nBON DIA amb el PAPA FRANCESC, PARAULA DEL SENYOR i SANTORAL – Diumenge 9 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Diumenge 9 de juny de 2019 – PASQUA DE PENTECOSTA☀\n«No es tracta d'explicar coses intel·lectuals i ideològiques. Es tracta d'obrir els ulls i les orelles, però sobretot el cor, escoltar amb el cor. Llavors, realment anirem endavant. Llavors sentirem dins nostre el foc de Pentecosta».\n(De l'homilia del Papa Francesc a la Missa de la Vigília de Pentecosta, celebrada ahir dissabte, 8 de juny, a la plaça de Sant Pere del Vaticà).\n«Rebeu l'Esperit Sant. A qui perdonareu els pecats, li quedaran perdonats; a qui no els perdoneu, li quedaran sense perdó» (Joan 20, 22-23).\nBON DIA amb el PAPA FRANCESC, PARAULA DEL SENYOR i SANTORAL – Dissabte 8 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dissabte 8 de juny de 2019 - Dia Mundial dels Oceans - Dia Mundial contra la Falsificació☀\nDel Papa Francesc en finalitzar l'Audiència General del dimecres 5 de juny a la plaça de Sant Pere del Vaticà:\n«Davant la proximitat de la festa de la Pentecosta, demanem a Déu el do de l'Esperit Sant perquè sigui Ell qui ens impulsi a 'caminar junts' com a germans en la construcció d'una societat més fraterna i en la recerca de la unitat plena de tots els cristians».\n«Jesús va fer encara moltes altres coses. I si algú volgués escriure-les una per una, em sembla que els llibres que es podrien escriure no cabrien en el món sencer» (Joan 21,25).\nBON DIA amb el PAPA FRANCESC, PARAULA DEL SENYOR i SANTORAL – Dijous 6 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dijous 6 de juny de 2019 - Dia de la Llengua Russa - Dia Mundial dels Pacients Trasplantats☀\nDel Papa Francesc en l’Audiència General d’ahir dimecres 5 de juny de 2019 – plaça de Sant Pere del Vaticà:\n«Dissabte que ve, 8 de juny, es complirà el cinquè aniversari de la trobada, aquí al Vaticà, dels presidents d'Israel i Palestina amb mi i amb el Patriarca Bartomeu.\nA les 13.00 hores estem convidats a dedicar 'un minut per la pau', -d'oració, per als creients; de reflexió, per als que no creuen-. Tots junts per un món més fratern».\n«Pare, no prego només per els deixebles, sinó també pels qui creuran en mi gràcies a la seva paraula» (Joan 17,20).\n-Beat Josep M. Peris Polo (1889-1936), prevere i màrtir, nat a Cinctorres (els Ports), bisbat de Tortosa, rector del Seminari de Barcelona.\n-Sant Norbert (†1134), bisbe de Magdeburg.\nBON DIA amb el PAPA FRANCESC, PARAULA DEL SENYOR i SANTORAL – Dimecres 5 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dimecres 5 de juny de 2019 - Dia Mundial Del Medi Ambient - Dia Internacional de la Lluita contra la Pesca Il·legal, No Declarada i No Reglamentada☀\nDe l'homilia del Papa Francesc a la Celebració Penitencial de la Jornada "24 hores per al Senyor" - Basílica de Sant Pere del Vaticà - 29 març de 2019:\n«És important recordar el perdó de Déu, aquest és el cor de la confessió: no els pecats que diem, sinó l'amor diví que rebem i que sempre necessitem.\nNo obstant això, ens pot assaltar un dubte: "no serveix confessar-se, sempre cometo els mateixos pecats". Però el Senyor ens coneix, sap que la lluita interior és dura, que som febles i propensos a caure, sovint reincidint en el mal. I ens proposa començar a reincidir en el bé, a demanar misericòrdia».\n«Pare sant, consagra'ls en la veritat, que és la teva paraula. Tal com tu m'has enviat al món, jo també els hi he enviat. Jo em consagro a mi mateix per ells, perquè ells també siguin consagrats en la veritat» (Joan 17,17-19).\n-Sant Bonifaci, bisbe de Magúncia i màrtir (754).\n-Sant Sanç (Sancho), noi màrtir a Còrdova.\nPublicat per Mn. Alexandre Codinach a 10:30 Cap comentari:\nBON DIA amb el PAPA FRANCESC, PARAULA DEL SENYOR i SANTORAL – Dimarts 4 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL – Dimarts 4 de juny de 2019 - Dia Internacional dels Infants Víctimes Innocents d'Agressió☀\nDel Papa Francesc, el passat 2 de juny, en la roda de premsa que va oferir durant el vol de tornada del seu 30è viatge apostòlic internacional a Romania:\n«Hem d'ajudar els polítics a ser honestos, no a fer campanya amb banderes deshonestes, calúmnies, difamacions, escàndols ...\nUna política, un polític mai, mai ha de sembrar odi i por. Només l'esperança. Justa, exigent: però esperança. Perquè ha de liderar el país, i no fer-li por».\n«He fet conèixer el teu nom als qui tu has pres del món i m'has donat; eren teus i tu me'ls has donat, i ells han guardat la teva paraula» (Joan 17,6).\n-Sant Pere Màrtir o de Verona, prevere dominicà i màrtir.\n-Sant Francesc Caracciolo, prevere, fundador Caracciolins (CRM, 1588).\nBON DIA amb el PAPA FRANCESC, PARAULA DEL SENYOR i SANTORAL - Dilluns 3 de juny de 2019\n☀BON DIA amb el PAPA FRANCESC, PARAULA DEL SENYOR i SANTORAL - Dilluns 3 de juny de 2019 - Dia Mundial de la Bicicleta☀\nDel Papa Francesc a Romania - Trobada amb la Comunitat Gitana - Barri de Barbu Lautaru, Blaj - Diumenge, 2 de juny de 2019:\n«Sempre, estan Abel i Caín en la història de la humanitat. Hi ha la mà estesa i la mà que colpeja. Està l'obertura de la trobada i el tancament de l'enfrontament. Hi ha acollida i hi ha descart. Està qui veu en l'altre a un germà i qui ho considera un obstacle en el seu camí. Hi ha la civilització de l'amor i hi ha la de l'odi.\nCada dia cal triar entre Abel i Caín. Com davant una cruïlla, sovint es posa davant nostre una elecció decisiva: recórrer la via de la reconciliació o la de la venjança. Triem la via de Jesús. És una via que comporta fatiga, però és la via que condueix a la pau; i passa a través del perdó.\nNo ens deixem portar per l'odi que brolla dins nostre: res de rancor. Perquè cap mal resol un altre mal, cap venjança arregla una injustícia, cap ressentiment és bo per al cor, cap cloenda apropa».\n«Us he dit tot això perquè trobeu en mi la vostra pau. En el món passareu tribulacions, però tingueu confiança: jo he vençut el món» (Joan 16,33).\n-Sant Carles Luanga i companys, màrtirs a Uganda (1885-1887).\n-Sant Isaac, monjo i màrtir a Còrdova.\n-Sant Justí, màrtir a Burgos.\n-Sant Joan Grande, religiós hospitalari.\n-Santa Clotilde, reina francesa.\n-Sant Hipaci, nen i màrtir.


Els Pastorets de Matadepera busquen actors\nUna de les representacions dels “Pastorets” al Pavelló amb Marc Novellon com a líder de les forces del mal\nLa companyia teatral també necessita voluntaris en tasques de muntatge\nUna de les representacions dels “Pastorets” al Pavelló amb Marc Novellon com a líder de les forces del mal | Matadepera.cat\nEls Amics del Teatre amb Vicenç Pujol al capdavant van anunciar fa mesos la recuperació d’“Els Pastorets”, la clàssica obra d’en Folch i Torres que ha estat posada en escena en diverses ocasions al poble, dirigida per Delfí Busqueta i més cap aquí, pel recentment desaparegut Albert Novellon. L’anunci d’engrescar tothom qui vulgui interpretar algun personatge o col·laborar-hi en qualsevol de les moltes feines que hi ha a l’hora de muntar l’espectacle va ser tot un èxit, i a hores d’ara, ja hi ha tots els papers importants assignats.\nEls organitzadors, però, encara necessiten voluntaris, i ara fan una crida per buscar actors que facin de “pastors” (de qualsevol edat), i també d’altres que puguin fer papers amb poques línies però que siguin més grans. També es necessita personal que vulgui col·laborar en les moltes tasques que hi ha en un muntatge d’aquestes característiques.\nEls interessats es poden adreçar al correu pastorets.matadepera@hotmail.com, per instagram a @pastoretsmatadepera, o per facebook.\nPer altra banda, ja se sap que hi haurà quatre representacions: el dia de Nadal, Sant Esteve, el 28 i el 29 de desembre i que l’obra es representarà a l’escenari del Pavelló Primer d’Octubre. Ja està confirmada la col·laboració de diverses entitats del poble.\nEls Pastorets Matadepera


José Antonio Sánchez Martínez 62 Granollers 13/05/2021 Ampliar informació(+)\nVa morir als 62 anys. Actes de comiat, avui, a 2/4 d'11 del matí, a l'oratori del tanatori de Granollers.\nRamón Montilla Pérez 80 Granollers 13/05/2021 Ampliar informació(+)\nVa morir als 80 anys. Exèquies, avui, a 2/4 de 12 del matí, a l'oratori del tanatori de Granollers.\nAscensión González Pérez 95 Mataró 13/05/2021 Ampliar informació(+)\nVa morir als 95 anys. Exèquies, avui, a les 10 del matí, a l'oratori del tanatori de Mataró.\nJosé Pavón Gálvez 76 Mataró 13/05/2021 Ampliar informació(+)\nVa morir als 76 anys. Exèquies, avui, a les 11 del matí, a l'oratori del tanatori de Mataró.\nJuan Alapont Gisbert 87 Mataró Ampliar informació(+)\nVa morir als 87 anys. Incineració, avui, a 2/4 de 4 de la tarda, al crematori del tanatori de Mataró.\nRosa Sánchez García 89 Mataró 13/05/2021 Ampliar informació(+)\nVa morir als 89 anys. Exèquies, avui, a 2/4 de 5 de la tarda, a l'oratori del tanatori de Mataró.\nMariano Luis Civit Giné 87 Mataró 13/05/2021 Ampliar informació(+)\nVa morir als 87 anys. Exèquies, avui, a 2/4 de 7 de la tarda, a l'oratori del tanatori de Mataró.\nIsidoro Sánchez Mayas 53 Pineda de Mar 13/05/2021 Ampliar informació(+)\nVa morir als 53 anys. Exèquies, avui, a les 4 de la tarda, a l'oratori del tanatori de Pineda de Mar.


EL PMUS de Xàtiva estarà present en la Setmana de l’Educació que dóna començament divendres que ve 3 de novembre. Sigue leyendo “EL PMUS de Xàtiva estarà present en la Setmana de l’Educació”\nCoincidint amb la Setmana de la Mobilitat us vam proposar participar en una enquesta on-line per a valorar la mobilitat de Xàtiva. Moltes gràcies al centenar de veïns i veïnes heu opinat. Ací teniu un resum: Sigue leyendo “Resultats enquesta on-line”\nPosted on 18 septiembre, 2017 21 septiembre, 2017\nSigue leyendo “Enquesta on-line”\nPosted on 6 septiembre, 2017 21 septiembre, 2017\nCom a part dels treballs de participació associats a l’elaboració del PMUS de Xàtiva, el passat 6 de juliol de 2017 va tenir lloc, en el saló de plens de l’Ajuntament, una sessió especial de la Mesa de la Mobilitat en la qual es va dur a terme un taller de diagnòstic de la mobilitat en la ciutat. Sigue leyendo “Taller de diagnòstic de la mobilitat a Xàtiva”\nCom a part dels treballs de participació i comunicació del Pla de Mobilitat Urbana Sostenible de Xàtiva, el passat 28 de juny es va celebrar, en la Casa de la Cultura, una jornada de presentació del PMUS. Sigue leyendo “Jornada de presentació del PMUS”\nEntre els objectius del PMUS de Xàtiva destaca el de fomentar hàbits de desplaçament saludables i recuperar l’autonomia dels més xicotets, per al que s’ha decidit establir com a línia d’actuació prioritària del PMUS de Xàtiva la de la mobilitat a l’escola. Sigue leyendo “Primer encontre PMUS de Xàtiva amb els centres educatius”\nEl Pla de Mobilitat Urbana Sostenible de Xàtiva (PMUS) comença a caminar. Aquest matí, el primer tinent d’alcalde i regidor de Mobilitat, Miquel Lorente ha anunciat l’inici d’activitats d’aquest pla, que comencen ara i s’estendran fins el mes de gener de 2018, data prevista per a la presentació del document definitiu. Durant la roda de premsa de presentació del PMUS, Lorente ha estat acompanyat pel cap de la Policia Local, Antonio Collado; pel representant de la mesa de mobilitat, Enrique Argente i per Miguel Mateos, en qualitat de representant de l’empresa responsable de l’elaboració del PMUS, Gea 21. Sigue leyendo “Arranquen les activitats del Pla de Mobilitat”


LA CIÈNCIA A L’ESCOLA:\nPRÀCTICA DE DISECCIÓ DE PULMÓ, COR I RONYÓ\nEls alumnes de 3r d’ESO han pogut veure ,in situ, totes les parts d’un pulmó, cor i ronyó de xai, que han estudiat aquest trimestre a l’aula.\nHan obert la tràquea, han continuat pels bronquis i han arribat als bronquíols, observant el camí de les vies respiratories.\nEn el cas del cor, l’han obert i han vist les vàlvules tricúspide i mitral , les venes d’entrada i les artèries de sortida del cor.\nPer últim, han obert el ronyó observant la’escorça , la medul·la i la pelvis renal.\nPodeu veure'ls a Secundària / 3r ESO / Imatges


Rendé Masdéu ven el seu 'vi de fang' a gent d'arreu Vadevi - El diari dels vins catalans\nRendé Masdéu ven el seu 'vi de fang' a gent d'arreu\nProp de 2.000 persones han passat per la 'zona zero' on abans hi havia el celler que va quedar destruït per la riuada del Francolí\nper M.R.F. diumenge, 3 de novembre 2019 - 11:43h\nEls responsable del celler Rendé Masdéu estan decidits a tirar endavant i ara encara més després de veure totes les mostres de suport rebudes des de que el riu Francolí va destruir completament les seves instal·lacions.\nAmb l'ajut de voluntaris del poble han pogut recuperar algunes de les ampolles que van quedar colgades sota la runa i des de divendres fins aquest diumenge les estan venent per "poder tornar a començar".\nMariona Rendé, propietària del celler, explicava en declaracions a Vadevi, que prop de 2.000 persones s'han acostat fins a l'Espluga des de divendres per comprar algunes de les ampolles. "Només hem posat a la venda el Trepat del Jordiet perquè és el que podem identificar per la forma de l'ampolla", explicava rendé. I afegia "és el nostre vi de fang, ara per dins i per fora. La criança s'havia fet en àmfora i ara per fora el fang també és visible. Les hem venut així com les vam recuperar".\n"Estem molt agraïts per totes aquestes mostres de suport. Ha vingut gent de tot arreu que no es poden creure com ha quedat tot. Estem molt contents de la resposta de la gent", assegurava.\nD'altra banda, a poc a poc van apareixent les restes dels dipòsits, bótes i maquinària del celler que l'aigua va arrossegar riu avall. Una mostra és aquest vídeo que han publicat a Instagram on es veu l'estat en que va quedar un dels dipòsits, totalment inservible, que s'ha recuperat.\nVolem donar les gràcies tant a @pc_montblanc com a @ajuntamentmontblanc que ens han ajudat a recuperar aquest parell de tines que ara formaran part del record que la força de l'aigua ens va deixar el passat 22 d'Octubre.\nA post shared by @RendeMasdeu (@rendemasdeu) on Nov 2, 2019 at 2:43pm PDT\nLa producció de vi a l'estat cau un 24% aquest any\nRendé Masdéu posa a la venda les ampolles recuperades de sota la runa


Bici Baix Llobregat: de maig 2017\nMENJARBLANC DE REUS I EL XIQUET DEL MORELL\nEls proppassats 18 i 19 de maig s'ha celebrat a Reus el VI Congrés Internacional de la Bicicleta a Catalunya. Ja en portem uns quants d'aquestos congressos al nostre país, que permeten trobar-se a tothom interessat per la bicicleta. Setmanes abans s'havia celebrat amb més volum el congrés estatal celebrat a Saragossa, del qual en parlaven els que també hi havien anat. Potser el congrés de Reus no té el mateix impacte, però té avantatges més que evidents: la participació permet trobar-se a tothom, intercanviant els punts de vista i la feina que fan. En tot cas, sap greu no haver disposat dels dos dies complerts per a que tothom estigués còmode en les exposicions, el temps se'ns menjava les oportunitats de debat a les sales. Els contactes i salutacions personals es feien més a l'hora dels àpats i dels esmorzars.\nSobre les taules parades trobàvem també tota mena de menjar, dolç i salat. Sobresortia entre tots el menjarblanc, un típic postre de Reus i del Baix Camp que supera a la pannacotta italiana. El pastisser ens oferia un tast del seu producte ensobrat, a punt per a fer-lo. Potser aquest seria un exemple de l'ambient que es respirava en el congrés. Malgrat les dificultats i el desconeixement que encara troba la bicicleta al nostre país, qui va amb ella no se n'oblida mai. Les pors, amb els accidents i la impunitat dels conductors de vehicles motoritzats, a més de la descurança en l'execució del projectes d'infraestructures i la gestió de la mobilitat per part de moltes administracions, no són obstacle per fer veure els enormes beneficis de la bicicleta com a mitjà de transport, que ens ofereix salut, economia i gaudi com a derivades tant importants. La gent tenia ganes de tirar endavant, i sobretot, de fer les coses ben fetes, com el Josep Franquet del menjarblanc. Tenim al fórmula i només cal fer bullir l'olla. O com deia Zeca Afonso, "o que faz falta é animar a malta".\nEl dijous al dematí vam poder veure les presentacions internacionals, amb ponents dels països com Dinamarca, Alemanya, França i Països Baixos. Exemples que ens recordaven els viatges cicloturistes a aquestos llocs, o a congressos anteriors, com els Velocity: de Copenhague, amb el Mikael Colville, de Dinamarca, o representants de les ciutats de Freiburg a Baden, Strasburg d'Alsàcia, o Utrecht d'Holanda. Uns bons referents que es volen fer arrelar aprofitant els avantatges que també respecte a ells en algunes coses, i aprofitar les seves bones pràctiques. El missatge era clar: val més fer una cosa ben feta, que fer-la a mitges i malament.\nDesprés ja vam fer la resta de presentacions, on ja ens va tocar seleccionar els diferents grups agrupats per temàtiques. Dels diferents llocs del país, i de tota mena d'agents implicats: botigues, guies, equipament, tècnics, tant del sector privat com públic, i del qual s'espera una millor coordinació en la promoció de la bicicleta com a sector econòmic emergent que comença a tenir relleu a Catalunya, amb un gran potencial per desenvolupar.\nAquest potencial es va personalitzar en la ponència que va presentar un institut de la població de Morell: el professor d'educació física va acompanyar un alumne a presentar el projecte de recerca que havia fet. El treball se centrava en com connectar en bicicleta la població amb el riu Francolí per poder anar-hi des del seu poble, perquè una carretera els barrava el pas, i una rotonda els posava en perill. Aquest nen va aixecar els somriures i l'admiració dels presents per la seva simpatia i eixeriment, malgrat la seva inexperiència tenia prou empenta per superar els obstacles tècnics de la presentació. Com veieu, jo destacaria aquests dos exemples que ens serviran per continuar pedalant: el menjarblanc de Reus i el xiquet del Morell.\nSETMANA SANTA AL BAIX EMPORDÀ - I\nAquest 2017 es recordarà a Catalunya per la bonança de Setmana Santa. I per als que vam tenir el goig de pedalar pel Baix Empordà encara més. Amb el record d'una altra Setmana Santa inesborrable que vam viure a l'Alt Empordà amb els Amics de la Bici fa molts anys. Aquella vegada vam agafar el tren des de Santa Maria de Sants a Barcelona fins arribar a l'estació de Vilajuïga per arribar al nostre alberg.\nEnguany la nostra estació de destí va ser Flaçà. Teníem l'opció de baixar a Girona i agafar la Via Verda del Feliuet, que ens portava fins a Sant Feliu de Guíxols, i des d'allà anar cap a Palafrugell. Però ja l'havíem feta un parell de vegades, i els tros entre Platja d'Aro i Calonge ens fa passar per una carretera de la costa amb molt de trànsit, i més per vacances. Malgrat que no coneixíem gaire la ruta, o potser per això, per l'esperit explorador, vam mirar les rutes cicloturistes del Baix Empordà per l'altre costat de les Gavarres. Els camins estaven prou ben senyalitzats i ben explicats. El nostre objectiu era arribar a Palafrugell, i teníem tot el dia per fer-ho. Bàsicament havíem d'agafar el marge dret del riu Ter.\nVam arribar a mig dematí a Flaçà amb un dels semidirectes, que amb prou feines deixen portar tres bicicletes al vagó adaptat, és un dir, perquè a sobre hi han col.locat les màquines automàtiques, i un lavabo enorme que s'espatlla de tant en tant. Sort que la gent ajuda, que sinó... . Sortint de l'estació de tren, al costat dret de la plaça agafem el camí senyalitzat que travessa la carretera en direcció a la Pera. Cal travessar amb molt de compte la C66, degut a que està en una corba i té molt trànsit, i més aquestos dies. Aquesta serà una constant quan travessem carreteres, cal tenir paciència i anar amb molt de compte perquè la gent a Girona corre molt. Tot seguit aquesta carretera secundària s'enfila força dreta pels turons, als contraforts de les Gavarres. Però quan arribes a dalt de tot, enmig d'un bosc magnífic d'alzines, la carretera ja va fent un pendent de baixada que ens portarà al veïnat de Riuràs, tot agafant el trencall cap a la Pera. Aleshores ens enrecordem de la cançó del Bandoler del Lluís Llach. La vall és tranquil.la i els camps estan tots verds d'aquesta primavera, que ullprèn. Agafem la direcció de Púbol, si que n'havíem sentit parlar molt del castell de Púbol, on està una de les seus del museu Gala-Dalí. I aleshores te n'adones del recer de la Gala, que ara està ple de turistes buscant allò que ja no hi trobaran. Una pujada ens portarà en direcció de Cassà de Pelràs, per passar per Planils, i per Anyells fent baixada. Cal vigilar amb els bàdens per l'aigua que poden donar un ensurt. Des d'allà cap a Corçà, una bonica vila closa.\nDeixem els turons i ens endinsem a la plana de l'Empordà, agafant la ruta cap a Ullastret. Passem per la vora de Cassavalls i Matajudaïca, tenint els camps al nostra costat, i aixecant-se la serra de Montgrí al davant. Les moles grises del Montgrí, i el seu castell, ens faran de punt cardinal. Cal seguir els senyals indicats amb una bicicleta blanca, enquadrada en un fons vermell. Les rutes estan prou ben senyalades, i no cal desviar-se si no trobeu un indicador. Si us equivoqueu, podeu trobar-vos que aneu a parar a alguna carretera no desitjada. Però es pot retrobar el camí prou bé. Arribats a Ullastret, amb la vila medieval i l'antiga ciutat Indika capital dels gals de l'orient català, que mereix una visita més llarga. Però un altre dia serà, cap a Palau-Sator s'ha dit. La població destaca al turó la seva torre que domina la contrada des de lluny. El seu centre és petit però eixerit. Tranquil, però amb força hotels i restaurants. Ens trobem una bona colla familiar que estan fent ruta cicloturista des de Torroella de Montgrí, alguns venen també del Baix Llobregat. Vam aprofitar el lloc per dinar de lo que portàvem, vam tenir sort que encara estava obert el forn del poble, amb més queviures per comprar. Un bon pa, un bon fuet per omplir-lo i una botella de la Mooma. Una sidra de les millors que he tastat, que fan aquí a l'Empordà, amb les pomes del país. Vam trobar una raconada ombrejada per fer el mos i descansar.\nMés refets, sobretot de la calor, cap a Fontclara per agafar la ruta de Pals. Arribem a la població que s'aixeca alterosa enmig del verd que l'envolta. Cal travessar pel centre, per enmig de la gernació turística, però sempre val la pena fer una parada per contemplar la seva esplendorosa vila esplendorosa medieval. Davallant de Pals, pel camí dels horts, agafem la pista que ens portarà fins a Palafrugell. Travessem els camps fins que arribem a una pineda grossa, on cal anar amb compte per la sorra que al terra ens farà relliscar força. Cal tornar a vigilar molt quan travessem les dues carreteres que trobarem abans de Palafrugell. Arribem a un polígon industrial, on cal agafar tot recte el camí que ens portarà a l'entrada de la població, on estan fent obres que ens poden despistar. En fi, a Palafrugell ja hi som, la capital del suro, amb força població que viu del camp, de les petites indústries i del turisme. El seu centre ens permet observar aquest equilibri entre les diferents ocupacions i les transicions, dels centres fraternals, de l'església de Sant Martí, del museu del suro, o del mercat setmanal dels dissabtes. Per avui ja en tenim prou. En el proper article continuarem les nostres aventures empordaneses, per una comarca que ha fet prou bona feina de cara al cicloturisme.


El 66% dels espanyols creu que hi ha més pobres per efecte de la crisi, mentre que la mitjana de la UE ascendeix al 73% | Consumer\nEl 66% dels espanyols creu que hi ha més pobres per efecte de la crisi, mentre que la mitjana de la UE ascendeix al 73%\nData de publicació: Dimecres, 28 de Octubre de 2009\ntaxa d’atur a Espanya aconsegueix el 18,9% de la població activa i gairebé doblega la mitjana europea (9,6%), molts espanyols pensen que la pobresa no ha augmentat al nostre país com a conseqüència de la crisi, tal com reflecteix l’enquesta de l’Eurobarómetro realitzada per la Comissió Europea (CE). Aquestes dades indiquen que el 66% dels enquestats espanyols creu que hi ha més pobres en la situació actual, enfront del 73% de mitjana de la Unió Europea (UE).\nEls enquestats europeus citen com a factors que poden portar a convertir als ciutadans en pobres l’atur, seguit del fet de ser ancià i tenir un nivell baix d’educació. Més de la meitat, un 56%, creu que les persones que corren un major risc de convertir-se en pobres són els aturats, mentre que un 41% considera són més vulnerables les persones majors i un 31% pensa en els qui tenen un nivell baix d’educació, formació o capacitació. En el cas dels espanyols, malgrat tenir l’atur més alt d’Europa, no consideren que aquest sigui un motiu de pobresa.\nPel que es refereix a les dificultats per arribar a final de mes, només el 10% dels enquestats del nostre país assegura que té moltes dificultats per arribar a final de mes, enfront del 12% de mitjana europea. Alguns dels països de l’última ampliació de la UE, com Romania i Bulgària, tenen ciutadans que confessen un major nombre de problemes per pagar totes les factures cada mes, amb el 34% i el 40% de manera respectiva.\nL’enquesta de l’Executiu comunitari, realitzada entre finals d’agost i intervinguts de setembre d’aquest any, també analitza l’exclusió financera dels ciutadans, és a dir, l’impacte que ha tingut la crisi en la relació amb els bancs. Mentre que només el 20% dels finlandesos assegura tenir dificultats per tenir una hipoteca, en el cas dels espanyols aquest percentatge s’eleva fins al 90%. També hi ha diferències en les dificultats que expressen els enquestats per tenir una targeta de crèdit, només un 12% a Holanda, enfront del 55% a Espanya.\nA Europa hi ha 80 milions de persones, un 16% de la població total, que viuen per sota del llindar de la pobresa, és a dir, amb ingressos inferiors al 60% dels ingressos mitjans per llar del seu país.\nBrussel·les assenyala que el 87% dels europeus considera que la pobresa redueix les possibilitats d’accedir a un habitatge digne, el 80% creu que ser pobre limita l’accés a l’educació superior o a l’educació per a adults i un 74% considera que redueix les possibilitats de trobar treball. A més, la majoria dels europeus, un 60%, creu que la pobresa dificulta l’accés a una educació bàsica escolar digna i un 54% creu que limita la capacitat de comptar amb una xarxa d’amics o coneguts.\nEl 89% dels ciutadans enquestats creu que són els diferents governs de cada país els que han d’adoptar decisions per lluitar contra la pobresa, encara que el 46% d’ells apunta que l’actuació de la UE té “certa importància” en aquesta tasca. “Els europeus són conscients dels problemes de la pobresa i l’exclusió social en la societat actual i volen que es prenguin més mesurades per esmenar-los”, va assegurar el comissari europeu d’Assumptes Socials, Vladimir Spidla. “Tres quartes parts dels ciutadans esperen també que la UE exerceixi un paper important”, va afegir.\ncrisi espanyols media-ca pobres-ca pobreza-ca


Roses Solidaries | Roses Solidaries\nRoses Solidàries és una iniciativa de RosasSantJordi.com per al suport i col·laboració amb les entitats socials que ens ho demanen. Si ets és una associació social contacta amb nosaltres a través del següent enllaç:\nSóc una Associació Social\nLa nostra responsabilitat és fomentar la diada de Sant Jordi com un espai obert per a la solidaritat i la cooperació d’activitats socials i culturals de Catalunya.\nCol·laborem amb les següents associacions:\nSant Jordi Solidari Sant Jordi Solidari 2022 El Banc dels Aliments es dedica a gestionar les donacions que fan particulars i empreses per repartir entre els més necessitats. Durant la pandèmia, s’han vist desbordats. Han passat de 113.000 persones ateses en 2019 a veure incrementat aquest...\nQuè fem? ASSÍS Centre d’Acollida és una entitat social que treballa des del 2001 per millorar el benestar i la qualitat de vida de les persones en situació de sense llar, posant un focus especial en les dones que es troben en aquesta circumstància. Per aconseguir-ho, desenvolupem programes i...\nEl Casal dels Infants neix el 1983 davant la inquietud d’uns veïns del barri del Raval de Barcelona, testimonis de la vulnerabilitat social de nenes i nens del seu entorn. El projecte neix amb una clara intenció d’incentivar l’escolarització d’aquests nens i nenes. Avui a...\nQui som? Som un petit projecte de cooperació internacional, el qual neix del moment en què un grup de joves ens adonem de la força que pot arribar a tenir un simple llapis. On treballem? A Kpando, un petit poble de Ghana, a l’Àfrica. Allà, al petit orfenat del Ryvanz-Mia s’hi troben 25 infants i...\nFundacio Privada Aspanide La Fundació ASPANIDE és una entitat privada sense afany de lucre que gestiona serveis dirigits a fomentar l’assistència, recuperació i ensenyament dels nens i dels adults amb discapacitat intel·lectual, mitjançant la creació d’escoles, tallers, residències, centres de...\nAssociació pel quart món Eqmon és una associació sense ànim de lucre, fruit de la preocupació d’un grup de persones sobre la família, especialment de les mares i els seus fills que viuen en situacions de vulnerabilitat a la ciutat de Barcelona i els seus voltants. Segons Eqmon, hi ha un...\nEl casal de Bac de Roda és un equipament municipal de gestió cívica (a càrrec de l’Associació Cultural i Social Bac de Roda). L’entitat gestora és una associació que treballa al barri des de fa més de 30 anys i que plasma en l’administració del casal, la seva empremta solidària,...\nApropant la felicitat a les persones Pugnant per la inclusió en camps tan diversos com el laboral, l’emocional, les pors o els canvis d’hàbits a uns més saludables. Una mirada holística de l’individu i una transformació des d’aquestes àrees, a priori, diferenciades però que...\nAvan, Amics de la Neurologia Avan és una associació que treballa per millorar la qualitat de vida de persones afectades de malalties neurològiques, així com els seus familiars i el seu entorn. Ofereix suport social, terapèutic i de lleure. Avan s’articula com a projecte promotor de...\nMentoria social EnTàndem és un projecte on un voluntari/a universitari/a fa de referent a un nen/a o un/a jove amb una situació personal o social difícil. El treball de mentoria social de EnTàndem posa l’accent en l’estimulació de l’autonomia, l’autoestima personal i en la...\nAssociació Tot per Tu L’Associació Tot per Tu neix per la iniciativa i la necessitat d’un grup de famílies amb fills amb necessitats educatives específiques. Una tasca grupal que fa realitat un somni, el d’una societat on cada persona tingui l’oportunitat de viure amb...\nEn rosessantjordi.com portem més de 28 anys distribuint roses de Sant Jordi a qualsevol punt del país. ONG, associacions, fundacions, i altres formes associatives reserven i encarreguen Roses de Sant Jordi per les seves accions de finançament. En la major part d’aquests casos, la venda de...


Aqui ves al lloro....: de maig 2012\nAgafant motivació al Falcó....\nDivendres passat pugem al Falcó, i més tard a l' Obaga, buscant l' ombreta, que el sol per aqui ja escalfa.\nSembla que la motivació va tornant, i com la inspiració en Picasso, que m' agafi escalant...\nEscalfem a la clàssica La Millor de 6c conegut, amb alguna apretadeta peró en general pilòs. De moment bones sensacions. Sense cap objectiu clar, el JL repeteix la Chanidanger 7a+ de 38m. Jo l' havia provat a vista feia alguns mesos, peró no havia triomfat. No recordava gairebé res ( a part que en tants metres...), i l' acabo encadenant amb un bon flash. Pasos més apretats combinats amb trams de pila, amanits amb bastant d' aire entre xapes...ara ja estic més conectat!! La via bonissima.\nEl sol comença a entrar, i ens desplacem a l' Obaga. El Jl repeteix un 7a+ molt dur de nova fornada, al pany de paret anterior al de la Gioconda. Placa de roca amb aspecte norfeis, peró bona. A mi em tornen els fantasmes en un pas de placa cabronet i obligat. Gràcies als ànims del JL ( si no pujo li toca repetir) acabo passant. Final de via potent\nPer a rematar l' home es munta la Vendetta, per a fer memòria. Veient com pateix declino un toprope i encadeno un nou 6c més bo del que sembla, just a la dreta de la fissura de Ceguera parcial. Quatre bones, i llargues, vies i cap a casa, una mica més motivat.\nL' obaga del falcó\nPublicat per marc a 10:16 2 comentaris:\nSortida semi-matinal amb el Feliu a Grau de Masets, bon sector per a rodar apretant una mica, que ja toca.\nEscalfem a la clàssica Aleva 6b+, que em provoca alguna moto als primers xapatges. Per a seguir amb les vies marcades amb l' ull (oju! sartenzos), ens posem a la Cenar, beber 6c, preciós sobretot a dalt, i gens sobat gràcies als trekkings. Ja va bé per a afinar el coco, ja....\nMes entonat em poso a la Senan 7a, que ja tinc a vista, així que el desencadeno, peró prou dignament, amb només una paradeta al pas puta de sortida de la fisura. Bonísim.\nPer acabar encadeno un 6c tres a l' esquerra del 7a. Ja l' havia fet, peró val la pena repetir-lo. Placa d' anar fent, peró on al final la pila et passa factura.\nAcabem el dia assistint a un a vista a la Muerte del sponsor per part d' un col.lega ebrenc del JL. Com està la gent!!A veure si la cosa s' anima....\nPublicat per marc a 12:15 2 comentaris:\nVida contemplativa. Montrebei\nNo es tracta de cap via nova, no...Més aviat és el resum de la meva activitat el passat 1 de maig. Els digestius del sopar al Taberri no van tenir l' efecte desitjat, i l' endemà no em vaig veure amb cor d' acompanyar al Feliu i al Chenzo a la Ganxets. Així que em vaig dedicar a passejar, fer algunes fotos (el dia ideal), reflexionar....ja va bé una mica de calma de tant en tant. Parlant de calma, vist com tenim darrerarament la motivació per a fer paret, em sembla que em dedicaré una temporada a la esportiva, a tornar agafar el to, i sobretot la confiança, que no sé pas que n' he fet....poca que tenia.\nEl congost en tota la seva dimensió\nPublicat per marc a 10:03 6 comentaris:


Two-Bedroom Holiday home in Löttorp Lottorp Suècia - Ofertes d'hotels amb els MILLORS DESCOMPTES EN LÍNIA\n-, Löttorp, Lottorp, Suècia, 387 73 - Veure al mapa\nMés informació sobre Two-Bedroom Holiday home in Löttorp\nDissenyat tant per oci com per negoci, Two-Bedroom Holiday home in Löttorp està situat idealment a Lottorp; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent pesca. Two-Bedroom Holiday home in Löttorp és un lloc ideal d'estada pels viatgers que busquin encant, comfort i facilitat a Lottorp.


Què s’activa a Barcelona per a les persones sense llar quan arriba el fred? - Arrels Fundació\nEl dia de Reis, compra un tortell solidari a benefici de les persones sense llarPer què algunes persones sense llar no volen accedir als recursos contra el fred?\nArrels | 17/01/2017\nAmb l’arribada de l’hivern Barcelona activa l’Operació Fred per donar aixopluc a les persones que viuen al carrer. El Centre d’Acollida Nocturna d’Emergències (CANE) obre des de finals de novembre fins a inicis de març, i quan els termòmetres baixen fins als 0 graus s’habilita temporalment el Servei d’Estades Breus al Centre d’Urgènies i Emergències Socials de Barcelona (CUESB). Arrels i altres organitzacions i recursos de la ciutat també realitzen accions especials per a les persones sense llar, us n’expliquem algunes.\nL’Ajuntament de Barcelona activa els següents recursos per a persones que viuen al carrer:\nEl Centre d’Acollida Nocturna d’Emergències (CANE) obre ininterrompudament des de finals de novembre fins l’1 de març. Aquest espai té 75 places i ofereix allotjament, sopar, esmorzar, servei de dutxa, rober i consigna. L’horari és de 20h a 8h i es troba al passatge Dos de Maig, 17 – 25, i s’hi pot anar directament.\nSi la temperatura disminueix fins als 0 graus, com és el cas d’aquests dies, es posa en marxa el Servei d’Estades Breus del Centre d’Urgències i Emergències Socials de Barcelona (CUESB), un recurs nocturn de 108 places que s’habilita de forma temporal i que ofereix sopar, esmorzar i servei de dutxa. Aquesta passada nit ha allotjat 66 persones, algunes d’elles hi han acudit directament i altres han estat detectades pels equips d’emergència del CUESB, amb el suport de voluntaris de Creu Roja. Aquest espai es troba al carrer Llacuna, 25 i el telèfon és 900 703 030.\nQuè fa Arrels?\nDurant tota aquesta setmana Arrels obre 15 places addicionals a la Llar residencial Pere Barnés per a persones conegudes per l’equip de carrer de l’entitat que passen la nit al ras i tenen un grau de vulnerabilitat alt. A totes elles se’ls ofereix sopar, esmorzar i servei de dutxa. A més, els equips de carrer informaran a les persones que es troben al carrer dels recursos existents.\nLa parròquia de Santa Anna de Barcelona, situada al carrer Santa Anna 29 obre les 24h cada dia d’aquesta setmana per allotjar persones que dormen al carrer, a més dels centres d’acollida municipals habituals d’entrada lliure situats a la Zona Franca (c/Número 60), Nou Barris (c/Marie Curie, 20) i Sarrià (c/Císter, 20).\nPer què algunes persones refusen accedir als recursos?\nSi aquests dies de més fred veus una persona que viu al carrer pots explicar-li que existeixen aquests recursos a la ciutat de Barcelona i seguir els consells habituals que expliquem des d’Arrels. Sovint algunes d’elles no volen anar a aquests espais per diversos motius:\nEs tracta d’un allotjament temporal que no representa una solució definitiva a la situació de sensellarisme en què es troben.\nPerquè una persona accepti accedir a un recurs prèviament cal treballar i establir un vincle de confiança amb ella.\nEls dos recursos habilitats per l’Ajuntament es troben al districte d’Horta i de Sant Martí, això suposa que persones situades lluny d’aquestes zones de la ciutat hagin de caminar llargues distàncies per arribar-hi cada dia.\nAllotjar-se en aquests recursos temporals implica compartir un mateix espai amb moltes persones desconegudes, fet que suposa una manca d’intimitat i privacitat.\nDes d’Arrels pensem que aquesta situació podria millorar si s’obrissin altres espais d’entitats i organitzacions que treballen amb presones sense llar distribuides per tota la ciutat. Una altra proposta seria l’obertura d’algunes estacions de metro de diferents zones de Barcelona perquè les persones que no volen accedir als recursos s’hi puguin refugiar els dies de més fred.


> Univers madur: En terra promesa\nEn terra promesa\nM'agrada aquesta imatge que corre per Internet, tot i que he vist molts comentaris en quant a que és un muntatge.\nM'és ben igual! M'agrada el missatge que transmet.\nM'agrada pensar que, amb amor, som capaços de vèncer murs malgrat les banderes i religions de cadascú.\nI sobretot, m'agrada molt més que altres imatges que podria posar (en poso dues d'uns nens a la platja de Gaza) i que il·lustren de manera evident i terrible la barbàrie, la hipocresia i la doble moral que practiquem sense rubor els humans.\nLlegia l'altre dia l'article d'un jueu que deia sentir-se avergonyit de ser jueu. Comentaris a banda, he de dir que l'entenc perfectament: jo també m'avergonyeixo, no com jueva sinó com persona.\nNo hi ha res en el món mundial que justifiqui aquesta (i moltes altres) massacre. I, perdoneu, però aquesta "disculpa" de que avisen abans d'atacar em sembla gairebé macabra i de mal gust.\nNo hi ha cap religió, cultura o bandera que et doni dret a atemptar d'aquesta manera contra els drets dels altres, contra la seva vida, contra el seu dia a dia, contra el seu futur. I no hi fa res què hagin fet o patit abans els uns i els altres; continua sent injustificable aquesta (i moltes altres) massacre.\nQuanta hipocresia! Em resulta difícil defensar certes actituds i disculpar algunes simpaties. Estic ben segura que el conflicte (quin eufemisme!) no és una qüestió de raça ni de religió, sinó de poder i d'una voluntat ferma i constant de colonització i ocupació de Palestina.\nI quan critico Israel no estic defensant Hamás, ni els seus atemptats, ni el pressumpte ús que fan de la població civil com "escut humà". Però no, no podem seguir girant el cap i fent veure que és un "conflicte" d'igual a igual i que aquesta guerra no és la nostra .\nSegurament heu sentit alguna vegada una frase de Gandhi que diu "El més atroç de les coses dolentes de la gent dolenta és el silenci de la bona gent", o bé aquesta de Chou En Lai que fa "Incórrer en el pecat del silenci quan s'hauria de protestar fa còmplices i covards als homes".\nDoncs, això, ni còmplices, ni covards, ni silenciats; que callar davant d'aquesta (i moltes altres) barbàrie, ens fa còmplices per omissió.\nPublicat per ninona a les 16:57\nEtiquetes de comentaris: drets humans , Gaza , guerra , Israel , Pau\n▼ 07 ( 6 )\nQuè val un mort? o quan tot és ràbia\nDe pèrdues, llàgrimes i petons


Llibres-art-sport: A 500 anys de la reforma protestant, per Jaume Botey\nPer Joan Sala Vila\nEl meu pensament em porta, sovint, a reflexionar sobre els treballs de cultura popular i els seus conreadors, escriptors, artistes i esportistes. Molts valors de les lletres, les arts i els esports no reben l’atenció que penso es mereixen. Potser no són genials en la forma, però, sovint, ho són en el fons. I el fons és la font i la humilitat la seva grandesa. Amb la mateixa humilitat he obert aquest blog.\ndimecres, 14 de març de 2018\nA 500 anys de la reforma protestant, per Jaume Botey\nEl quadern 204 de Cristianisme i Justícia ens convida a una profunda reflexió sobre l’orígen del Protestantisme i el seu màxim responsable Martin Luter. El panorama religiós i polític d’Europa reclamava un moviment de reciclatge històric en profunditat tant per part d’una Esglèsia Catòlica massa a la deriva com de la política que tenia una difícil intel·ligència amb la religió. I la lluita religió esglèsia encetada per Luter tenia en Espanya un protagonista amb molts problemes per entaular el diàleg que mai es va celebrar i sempre es va jugar amb segones mans que desviaven el projecte. El greu problema desvetllat per Luter, en un principì d’un pronunciat caire econòmic i tot seguit d’un de més profund que era el teològic. En el fons una demostració de que quan política i religió no es posen d’acord amb l’objectiu històric que els hi correspon a una i altra i s’hi superposa el poder d’una sobre l’altre, la guerra és d’efectes impensables. Alló que he deduït de la lectura del quadern és que la protesta de Luter era necessària i indispensable perquè la política i la religió portaven Europa per camins inexplicables. El desafiament teològic entre Luter i l’Esglèsia va tenir consequències indesitjables tant pel comportament d’una banda i de l’altra i la ciutadania que en va sortir més mal parada va ser la dels pagesos, derrotats per uns i altres. I en aquest capítol Luter tampoc hi jugà net perquè es va posar del bàndol dels polítics. Però la revolució amb més de 100.000 morts no fou estéril per un futur que desvetllà clarament quins eren els seus errors. Dissortadament no ha estat fins cinc cents anys desprès que s’ha arribat a la conclusió de la necessitat de la rebelió protestant, de la injustícia en la guerra dels pagesos i de la necessitat que els dirigents protestants i els de l’Esglèsia Catòlica dialoguèssin com sortosament van fer el Papa Francesc i el President de la federació luterana mundial l’octubre de 2016. Un poeta escolapi aragonés va escriure “Dios escribe recto con renglones torcidos”. Esperem que les contradiccions religioses desvetllades el segle XVI entre política i catolicisme hagin trobat encara que massa tard la línea recta de la història al segle XXI.\nPublicat per Joan Sala Vila a 8:18\nJoan Sala Vila\nL'escriptor Joan Sala Vila, nascut a Hostalets de Balenyà, és el president de les Aules d'extensió Universitària per a la gent gran del Vallès Oriental i ha estat promotor de la Festa de les LLetres Catalanes de la nostra comarca. Les seves aficions són literàries, artístiques i esportives, amb una preferencia envers la filosofía. Llibres seus són: B.M.Granollers, esport i civisme. Sí, a les seleccions catalanes L’esport en la globalitat humana Jaume Icart, l’home i l’artista Vicenç Casals Grau, un capítol en l’art de Granollers Dr. Soucheiron, metge de Sant Hilari (una glossa) Òpera òmnia (L’art escultòric de Lluis Barbosa, escrit ambla seva col•laboració) Poesia: Quatre daus de la vida Terrissa vivent (recull Premiat a Tona) Cöctel de l’avi. Actualment escriu articles d’opinió a: Revista del Vallès Tot Granollers Aravallès.cat\nAltres espais meus\nDiari digital Granollers\nFilosofia i pensaments\nEstones de poesia i teatre\nun avi que estima l'esport\nAlbert Gutiérrez (1)\nAntoni Ibàñez i Ros (1)\nCarles Pujol i Marat Abelló (1)\nCarles Pujol i Marta Abelló (1)\nCarles Zafon (2)\nEulàlia Canal (1)\nGaleria d’Art L’ARTGENT (5)\nJoan Sala Vila (23)\nLluís Busquets (1)\nMarta Planas (1)\nRamon Font (1)\nsocietat i política (1)\nTeresa Pous (1)\nTrobada d'autors (1)\nArxiu de blog\nA 500 anys de la reforma protestant, per Jaume Bot...


NoSQL matters Barcelona 2014 | Col·legi Oficial d'Enginyeria Informàtica de Catalunya COEINF\nNoSQL matters Barcelona 2014\nSubmitted by admin on 6 novembre 2014 – 9:00No Comment\nEls dies 21 i 22 de novembre la Casa Convalescència obrirà les seves portes per acollir la tercera conferència anual de NoSQL Matters. L’esdeveniment, de dos dies, estarà dedicat tant a formació com a un cicle de conferències destinades a programadors, arquitectes i geeks.\nNoSQL Matters Barcelona 2014 oferirà resposta a les qüestions sobre la gestió del Big Data i el seu impacte en la infraestructura TI. Els assistents aprendran quines solucions per al Big Data existeixen avui en dia i com s’apliquen per manejar-lo i minar-lo. Podran parlar amb experts i discutir sobre com actualitzar els servidors, els dispositius d’emmagatzematge i les xarxes per preparar-se per al sempre creixent munt de dades.\nEls assistents tindran l’oportunitat de fer networking amb destacats experts en NoSQL d’arreu del món. A més podran assistir a multitud de conferències sobre una gran varietat de temes sobre NoSQL i BIG DATA. Les intervencions, que es realitzaran sempre en anglès, tindran diferents nivells de dificultat i es desenvoluparan en diferents espais.\nSi et ve de gust ampliar els teus coneixements sobre la matèria, conèixer experts, entrar en contacte amb companyies especialitzades en NoSLQ i descobrir les seves eines més innovadores apunta’t a NoSQL matters Barcelona.\nEls col·legiats i les col·legiades del COEINF poden gaudir d’un 20% de descompte en el cost dels tickets. Consulta a secretaria@enginyeriainformatica.cat per obtenir el codi promocional.\nMés informació: NoSQL matters Barcelona


Presentaciò gaiata 14 “CASTALIA” | Sequiol.es\nPresentaciò gaiata 14 “CASTALIA”\nEstrenat l’any 2017, la Gaiata 14 “Castalia” va ser l’encarregada de reprendre el cicle de Presentacions al Palau i presentar a les seues comissions i màxims representants per a la Magdalena del 2017, la Madrina Infantil Clara Sanz Sánchez, el President Infantil Hugo Cheza Carro, i la Madrina Lorena Segarra Sánchez, del braç del President Daniel Martí Andreu.\nEn un acte ambientat en la música, el so de la dolçaina i el tabal en directe van ser els protagonistes de la nit. Entre els músics, el nostre Sequiolo Carlos, en l’homenatge que la gaiata 14 va voler fer al seu ex-president Eloy. Un moment molt emotiu que va arrancar forts aplaudiments de tots els assistents al Palau.\nFinalitzat l’acte, rebérem en la llotja la visita dels màxims representants de la Gaiata 6 Farola-Ravalet, amb la seua Madrina Infantil Alejandra Gallén Montañés, el President Infantil Juan Cabello Pérez, la Madrina Andrea Piqueres Manase i el President Esteban Gual Ibañez . Ells serien els següents en presentar la seua comissió al món fester.


Llum verda d’Europa per a la central hidroelèctrica a Riba-roja i la Fatarella | Diari de Tarragona\nLlum verda d’Europa per a la central hidroelèctrica a Riba-roja i la Fatarella\nEs tracta d’un macroprojecte que inclouria crear un segon embassament per fer un sistema reversible\nMARINA PALLÁS/ AGÈNCIES\nImatge de l’actual central hidroelèctrica al pantà de Riba-roja d’Ebre, a la Ribera d’Ebre. FOTO: JOAN REVILLAS\nEl Parlament Europeu ha donat el seu vistiplau a la llista de projectes energètics prioritaris de la Unió Europea, que inclou la megacentral hidroelèctrica a Riba-roja d’Ebre i la Fatarella. Aquest projecte anomenat ‘Gironès i Raïmats’ està impulsat pel Grup lleidatà Romero Polo i té un cost estimat d’uns 2.000 milions d’euros.\nAmb 443 vots a favor, 169 en contra i 36 abstencions, la cambra ha donat llum verda a la llista de projectes energètics prioritaris de la Unió Europea, que inclou una cinquantena d’infraestructures gasístiques, que podran accedir més fàcilment a finançament europeu.\nD’altra banda, el grup dels Verds/ALE i l’Esquerra Unitària Europea s’han oposat a aquesta llista perquè consideren que va en contra del Pacte Verd Europeu de la Comissió Europea. L’ONG Friends of the Earth també ha denunciat que aquesta llista és «incompatible amb el Pacte Verd Europeu» i ha titllat a la Comissió Europea «d’hipòcrita». Segons l’entitat, la CE s’ha compromès a revisar la legislació que estableix els criteris d’elecció d’aquests projectes, però considera que la crisi climàtica requereix «una acció d’emergència» i alerta que els projectes del gas són compromisos a llarg termini.\nLa megacentral que proposa Romero Polo preveu una potència d’uns 1.900 megawatts. La instal·lació estaria situada a 1,5 quilòmetres del pantà de Riba-roja i en el seu moment es va veure com un possible substitut de les centrals nuclears que hi ha al territori.\nAquest macroprojecte de megacentral hidroeléctrica seria reversible. Una central reversible, en general, consta de dos embassaments situats a diferents cotes i les seues màquines tenen la particularitat que poden funcionar indistintament com turbines i com bombes.\nEn els moments en què el sistema elèctric demanés més electricitat, l’aigua de l’embassament superior es turbinaria a l’embassament inferior generant electricitat.\nD’aquesta manera, al municipi de la Fatarella, ubicat en una cota superior als 400 metres, s’adequarien dos embassaments artificials de desenes d’hectàrees de superfície que emmagatzemarien l’aigua que la central hidroelèctrica bombejaria en horari nocturn des de l’actual embassament del riu Ebre a Riba-roja d’Ebre, període durant el qual l’electricitat té un menor cost.\nPer connectar els dos sistemes s’excavarien diferents túnels a la roca on viatjarien les conduccions d’impulsió d’aigua i les turbines per generar energia elèctrica. Així doncs, aquest tipus de centrals hidroelèctriques reversibles actuen com a magatzems d’energia que poden utilitzar-se segons la demanda.\nL’arribada, sembla que ara definitivament, d’aquesta multimillonària inversió (anunciada pel Diari ja el 2012), ha sigut ben rebuda per part de l’alcalde de Riba-roja d’Ebre, Antonio Suárez.\n«És un projecte que acollirem amb entusiasme perquè es un projecte d’energia verda», ha declarat.\nLa megacentral podrà generar un volum destacat de nous llocs de treball i ingresos per a les arques municipals dels dos pobles ebrencs.\nEl Diari no ha pogut contactar amb el grup per conèixer més detalls de la megacentral ni quan podria ser una realitat, però sembla que en els darrers mesos el procés d’aquesta complexa obra s’ha accelerat i ara podrà estar finançada al 50% amb fons europeus.


L’Ajuntament compensa la reducció d’usuaris del Mataró Bus a causa del coronavirus | Mataró Audiovisual\nRedacció dv., 12/06/2020 - 13:14\nLes conseqüències de la crisi del coronavirus comencen a quantificar-se amb xifres. Segons l’Ajuntament de Mataró el passatge del Mataró Bus durant el confinament ha baixat exponencialment. De fet, el regidor de mobilitat, Juan Carlos Jerez, ha explicat que durant el mes de febrer es van perdre el 50 per cent dels passatgers respecte a l’any anterior, el mes d’abril el 88,65, el mes de maig el 80,64 i la previsió pel mes de juny és del 68 per cert, també respecte al 2019. Una davallada que l’Ajuntament creu que es traduirà en una desviació d’1,6 milions d’euros a finals d’any.\nEl consistori assegura estar pendent de la ‘Federación Española de Municipios y Provincias’ (FEMP) que posa a disposició diferents fons econòmics per la reactivació social i econòmica dels ens públics, amb accions concretes a les administracions locals. Una d’aquestes ajudes és un fons extraordinari pel transport públic urbà que cobreix el dèficit generat precisament per aquest servei públic. Una mesura a la qual vol accedir l’Ajuntament de Mataró per tal d’obtenir un retorn del dèficit generat aquests mesos. Com a Ajuntament, però també com a operador del servei de Mataró Bus, el consistori també justifica el dèficit setmanalment a l’Associació de Municipis per la Mobilitat i el Transport Urbà (AMTU).\nL’explicació del consistori ha arribat al Ple Municipal de juny a petició d’Esquerra Republicana-MÉS que ha preguntat també pel nou contracte del servei de Mataró Bus. Jerez ha explicat que “es farà quan toqui” a través de les “projeccions i dades reals”. Unes dades que segons el regidor sortiran de l’informe econòmic actualitzat a través de l’evolució dels ingressos de Mataró Bus al llarg de l’any.


Els impulsors admeten que poden ser “un problema afegit” a la zona\n4 min. Barcelona 14/02/2019 23:29\nGERMÁN ARANDA / ELENA FREIXA\n651x366 La ballarina Chiqui Martí -al centre, de negre-és la directora artística del local. / CÈLIA ATSET La ballarina Chiqui Martí -al centre, de negre-és la directora artística del local. / CÈLIA ATSET\nS’encenen i s’apaguen els llums vermells i blaus. Butaques i taules daurades amb una carta que té ampolles de vodka a partir de 300 euros, ball inclòs. El ball d’estriptis, sense ampolla, val 20 euros i el privat, entre cortines, 40. Però les cortines són mig transparents per poder controlar “no els detalls, però sí que no hi ha cap acte sexual a dins”, explica Hans-Dieter Otto, propietari del local. Comença l’espectacle al nou strip-club de La Rambla, Dollhouse, amb tretze ballarines liderades per la Chiqui Martí, que a més és la directora artística.\nPels veïns de la Rambla, que porten anys queixant-se de la massificació pel turisme i del model de festa i borratxera, el que comença és un nou maldecap, “un pas més en la degradació del barri”, en paraules d’Eduard Elías, membre de SOS La Rambla, el col·lectiu que més enèrgicament s’ha posicionat. “Estem escandalitzats, decebuts, alarmats”, prossegueix Elías, en la línia del comunicat de la plataforma, que incideix en tres aspectes.\nEn el primer punt, defensen “que va totalment en contra de la filosofia km.0 que va aprovar l’Ajuntament”, en referència a un projecte cooperatiu que preveu diversificar el comerç i l’activitat de la Rambla per “tornar-li a la ciutadania un dels seus eixos històrics”, tal com recull la web de l’Ajuntament. El segon, que els sembla “insultant” el nom de dolls, “que suggereix un concepte masclista que degrada la dona i el tracta com un objecte”. I el tercer, que els sembla “inadequat utilitzar el model Las Vegas” per un negoci que “incrementarà els greus problemes de la Rambla”.\nLa ballarina Chiqui Martí assegura haver parlat “amb tothom” aquest dies. “Soc conscient que podem ser un problema afegit i que els veïns tenen por del soroll, de la gresca que hi pugui haver al carrer”, però, com Otto, assegura que l’espaiós hall d’entrada, on esperen els clients abans d’entrar, pot ser un “filtre” per evitar soroll i conflictes. Otto l’ensenya, amb una decoració “especial de Sant Valentí”, de tons vermells i amb bombons i dolços de benvinguda.\nA més, afegeix: “Si volguéssim fer un negoci només per turistes no posaríem Chiqui Martí, que no la coneix ningú de fora”. I defensa que el seu tipus de client “no és el que fa soroll i emprenya”. Otto afegeix que és “molt més fastigós i poc higiènic” el model de peep-show amb cabines “on els homes es masturben”, com el que hi havia antigament. També es defensa de les acusacions de cosificar la dona: “La Chiqui fa un espectacle, si algú la veu com un objecte no és per ella, que és una artista”.\nMartí passa la pilota al consistori i assegura que el que els veïns van traslladar-li són problemes amb l’administració d’Ada Colau, que “els va prometre coses que no ha fet”. Aquests dies, assegura, s’ha reunit amb la regidora de Ciutat Vella, Gala Pin, amb els Mossos i amb la Guàrdia Urbana per abordar l’obertura del local.\nLlicència fins les 4\nDes de l’Ajuntament es miren amb recel el nou local. “No és una activitat que agradi a l’Ajuntament”, va reconèixer en comissió i als mitjans la regidora de feminismes, Laura Pérez. Va admetre, però, que administrativament, no poden fer res per frenar una activitat que respon a la llicència de sala de festes amb espectacles públics on es permeten activitats de naturaleses sexuals, permís que ja tenia des de fa anys i que permet que el local estigui obert fins les 4 de la matinada.\n“Esperem a veure el mort per plorar-lo, potser si en comptes d’un club fóssim una casa de joc tampoc els agradaria”, lamentava ahir Martí. Però les entitats veïnals, per ara, ja han donat el seu veredicte.


Robots per muntar Brico Kids de fusta\n/ Motricitat fina\nRobots per muntar Brico'kids de fusta\nsi fas la comanda en 4 h i 3 minuts Detall del lliurament\nUn bonic joc de fusta per a entretenir-se amb l'habilitat de muntar i desmuntar tot fabricant divertits robots. Amunt aquesta motricitat fina!\nAmb les 53 peces de fusta es poden muntar 3 robots diferents, bé seguint el patró dels colors o fent creacions pròpies fruit de la seva imaginació, donant vida a nous personatges amb els quals divertir-se i investigar. Ve amb un tornavís de fusta inclòs per poder treballar a consciència.\nJoguina educativa recomanat per a nens i nenes de 3 a 6 anys.\nEdat recomanada per Jugar i Jugar: de 3 a 6 años\nMides producte: Robot amarillo 20 x 10 CM\nCapsa amb forma de casa de la marca Haba , amb quatre ...\nUn bonic joc de fusta per a entretenir-se amb l'habilit...


Vertientes Aventura | Raquetes de Neu\nRaquetes de Neu >> Raquetes de neu en la Cerdanya >> Cap de setmana\nCap de Setmana amb Raquetes de Neu a la Cerdanya. Excursions amb Raquetes de Neu\nExcursions amb Raquetes de Neu al Pirineu Català\nVertientes Aventura ha preparat varis paquets de cap de setmana per poder gaudir de la neu i dels millors paisatges hivernals del Pirineu Català. Viurem la natura blanca en primera persona, en contacte directe amb el medi natural.\nPer poder endinsar-nos bé en la natura i poder viure l’ambient blanc hivernal, Vertientes Aventura us ha preparat 4 ofertes que combinen una de les millors activitats a la neu: Les raquetes de neu amb altres activitats més lúdiques. Aquestes escapades ens permetran descobrir els millors paisatges de la Cerdanya Catalana, Cerdanya Francesa, Serra del Cadi, Vall del Puigmal i alguns dels pics emblemàtics del Pirineu Oriental i d’Andorra.\nAmb la teva parella, amb els teus amics o amb la família nosaltres et farem gaudir amb les rutes amb raquetes de Neu a la Cerdanya, Pirineu Català… només has de buscar el moment!!\nCap de setmana amb Raquetes de Neu. Iniciación\nTotes les ofertes inclouen:\n2 nits en règim de A+D (Hotels) o nomes allotjament (Bungalows).\n2 excursions amb Raquetes de Neu. Iniciació (Mitja Jornada)\n1r día: Excursió de 2,5 hores de durada.\n2º día: Excursió de mitja jornada.\nCap de Setmana Raquetes de Neu en la Cerdanya Preu Adult Preu Nen\nHotel ** en Puigcerdà 137€\nHostal amb encant en Bellver 143€ 130€ Reservar\nConsultar preus per a grups de 5 persones o més\nCap de Setmana amb Raquetes de Neu i Spa. Nivell Iniciació\n1 Circuit Spa de 2 horas amb espectaculars vistes panoràmiques del Pirineu.\nHotel ** en Puigcerdà 156€\nHostal amb encant en Bellver 162€ 149€ Reservar\nCap de setmana amb Raquetes de Neu. Iniciació + Ruta Noctura\n1r día: Excursió nocturna iniciació amb raquetes i frontal.\nCap de Setmana Raquetes de Neu. Iniciació + Ruta Nocturna Preu Adult\nHostal amb encant en Bellver 143€ Reservar\nCap de semana amb Raquetes de Neu. Nivel Avançat + Spa\nNomés per adults. No és posible fer-lo amb nens.\n2 excursions amb Raqueta de Neu.\n1er dia: Excursió amb Raquetes de neu de Jornada Completa o Ascensió a un Pic.\n2n dia: Excursió amb Raquetes de neu de Mitja Jornada de durada.\n1 Circuit Spa de 2 hores amb espectaculars vistes panoràmiques sobre els Pirineus.\nHotel ** en Puigcerdà 175€\nHostal amb encant en Bellver 179€ Reservar\nBungalows en Bellver de Cerdanya des de 167€\nDescripció del Circuit Spa:\nCircuit Spa de 2 hores de durada amb espectaculars vistes del Pirineu.\nRecorregut: bio sauna de aromes, caldarium, hammam amb cromoterapia; font de gel, sauna finlandesa, piscina, tepidarium panoràmica, hidratació amb una infusió d’herbes del Cadí, jacuzzi exterior panorámic, i passadís d’ aigua nebulitzada.\n*Edat mínima 13 anys acompanyats per un adult.\nPreus en base a habitació doble estàndard\nPreus en apartaments o bungalows amb ocupació mínima de 4 persones\nAlguns preus on s’indica “des de” poden variar segons la temporada alta/baixa que apliqui l’allotjament.\nLes activitats inclouen: Raquetes de la marca TSL i bastons; Assegurança d’accidents, rescat i responsabilitat civil; Guia Titulat i Fotos de la ruta realitzada\nConsultar preus en habitació triple\nPreus de nens entre 5 i 10 anys\nConsultar preus per nens de menys de 5 anys\nEls preus de nen nomes s’aplicaran si hi ha un mínim de 2 adults\nLa Taxa turística no esta inclosa i es paga directament a l’allotjament el dia d’ arribada (0,50€/pax/día; majors de 17 anys).\nEls preus publicats estan calculats en base a un grup mínim de 5 persones. En de cas de grups inferiors s’han d’aplicar els següents suplements:\nA la Ruta de 2,5h i Ruta Nocturna: si només hi han 4pax (+5€); si hi ha 3pax (+15€); si hi han 2 pax (+25€), per persona.\nA les Rutes de Mitja Jornada : si només hi han 4 pax (+5€), si hi ha 3 pax (+10€); si hi ha 2 pax (+20€), per persona.\nA les Rutes de Jornada Completa o Ascensions a Pics: si només hi han 4 pax ( + 10 € ); si hi ha 3 pax ( + 20 € ); si hi ha 2 pax ( + 40€), per persona.\nPer calcular els preus es tenen en compte el número total de participants en el grup (no els que sigueu vosaltres). Exemple: Si sou 2 persones però al grup hi han 2 parelles més i sou 6 persones pagareu el preu de grup. Consulteu si hi ha grup per la data seleccionada !\nOfertes vàlides qualsevol dia de la setmana


Llompart: «El que guanyi iniciarà una dinàmica positiva»\n22 abril 2021 12:28\nEl president del Bàsquet Inca, Joan Llompart, sap que vèncer el Palma és més que una simple victòria\nA un dia del gran derbi mallorquí de la Lliga LEB Or entre el Bàsquet Inca i el Palma Aqua Màgica, el president del conjunt inquer, Joan Llompart, va atendre Diari de Balears per valorar com es presenta el partit, després d'uns dies en què l'ambient s'ha vist enrarit pel suposat interès dels clubs illencs per fusionar-se en un únic projecte destinat a ascendir a l'ACB. «Les informacions aparegudes poden anar en el sentit de desestabilitzar el club», afirmà Llompart, que no volgué donar-los més importància, després del comunicat emès ahir pel mateix club en què es desmentien de manera categòrica.\nPel que fa a l'àmbit estrictament esportiu, el màxim dirigent del club del Raiguer sap que és un enfrontament «molt important per a ambdós conjunts». «L'equip que guanyi passarà davant l'altre, ja que ara estam empatats amb dues victòries i cinc derrotes. A més, el triomf suposaria iniciar una dinàmica vencedora», perquè guanyar el derbi suposa molt més que una simple victòria, és una injecció de moral i confiança gegant. Com en cada gran cita que afronta el Bàsquet Inca, el pavelló municipal registrarà un ple, amb l'ambient de les grans ocasions. Llompart explicà que el club farà tot el possible per incentivar la gent perquè vagi a la pista, caracteritzada amb els colors inquers. «Hem preparat 500 camisetes i 200 botzines per als primers aficionats que hi arribin».\nLlompart creu que l'irregular començament de temporada que ha protagonitzat el conjunt de la capital del Raiguer, amb només dos triomfs en set jornades, es deu en gran mesura a les «lesions que han patit jugadors importants».\n«La lesió de Joan Riera a principi de temporada, a la qual s'hagué de sumar la de Marc Blanch, ens han condicionat molt els resultats que hem obtingut», digué. De tota manera, sembla que el conjunt d'Abós ha trobat el camí a seguir i en els darrers partits s'ha notat una millora en el joc que fa que es vegi el futur amb més optimisme. «Som optimistes per consolidar el nostre objectiu número 1, la permanència. Si com ha passat en els darrers anys tenim l'opció d'entrar als play off i lluitar per l'ascens, fantàstic», assegurà Llompart, qui afirmà que guanyaran per «més de 10 punts».


Els 4 policies citats avui per l'1-O justifiquen les bale...\nL'advocat de 2 policies, Antonio Suárez-Valdés. | Europa Press\nEls 4 policies citats per l'1-O justifiquen les bales de goma per l'"odi extrem"\nL'advocat de 2 d'ells ha qüestionat que Roger Español perdés un ull per l'impacte d'una d'elles\nper Europa Press 20 de novembre de 2018 15:36\nEl jutja ha reprès les declaracions dels 24 policies citats a declarar com a investigats per l'actuació policial durant l'1-O. Els 4 policies que han comparegut al jutjat d'instrucció número 7 de la Ciutat de la Justícia han admès que van disparar bales de goma contra els votants per ordre dels superiors i seguint el protocol. Han justificat la seva actuació per l'elevat nivell d'hostigament, violència i "odi extrem", segons fonts jurídiques. Els 4 agents estan investigats per les càrregues al centre Ramon Llull.\n Més info: Un policia citat per l'1-O acusa un company de donar cops de porra al cap\nEn aquest centre Roger Español va perdre un ull. L'advocat de dos policies, Antonio Suárez-Valdés, ha posat en dubte que fos per un impacte d'una bala de goma. Suárez-Valdés ha afirmat que Español va agredir els agents i que en el moment de la lesió "plovien tota mena d'objectes i qualsevol li va poder provocar el cop". L'advocada d'Español, Anaïs Franquesa, ha asseverat que la ferida "és conseqüència d'una pilota de goma" i que ningú més ho ha posat en dubte. El client de Franquesa està sent investigat per agredir a policies.\nNomés un dels 4 agents citats avui s'ha identificat a les imatges de la intervenció contra els votants encara que tots han reconegut que hi van ser i que van disparar pilotes de goma. Tot i així, han negat haver presenciat l'impacte a Roger Español. L'advocada del ferit ha afirmat que necessiten l'ajuda ciutadana per localitzar el policia que va disparar el seu client, a qui ja han identificat en imatges.\nPel tercer tinent d'alcaldia i director de l'àrea de Drets de Ciutadania, Jaume Asens, el més greu de la declaració d'aquest matí és precisament aquesta tàctica d'encobriment entre els investigats per no aclarir qui va disparar. De la mateixa manera, Asens ha emfatitzat el greuge d'haver projectat un total de 17 pilotes de goma, amb les fatals conseqüències per la visió de l'ull de Roger Español. Per tal que no tornin a viure's més episodis com aquest, el tercer tinent d'alcaldia ha demanat que es prohibeixi l'ús d'aquestes armes a tot l'Estat i que, mentre no s'aconsegueixi la fita, s'activi un protocol per controlar millor la seva utilització.\nMés info: Quatre policies nacionals veuen "proporcionals" els cops de porra l'1-O\nLa declaració dels 4 agents ha motivat la concentració de prop d'un centenar de persones per criticar les càrregues de l'1-O, entre les quals hi havia Roger Espanyol i el regidor Jordi Pesarrodona. S'hi han cridat consignes com "1 d'octubre, ni oblit ni perdó".\n1-O Actuació policial


Celebrem el Dia Mundial de l’aigua | Barcelona + Sostenible\nDescobreix la Jornada “Aigua i Educació a Barcelona” i la visita guiada per a personal docent a La Fàbrica del Sol en el marc del Dia Mundial de l’Aigua.\nEl Dia Mundial de l’Aigua, va ser declarat per l’Assemblea General de les Nacions Unides el 22 de de març de 1993, per conscienciar sobre la importància de l’aigua dolça i defensar-ne un ús sostenible. Els objectius de la campanya d’aquest 2019 volen posar el focus d’atenció sobre tres conceptes: sequera, estalvi i eficiència. En el marc d’aquesta efemèride, s’organitzen diverses activitats especialment dirigides al sector educatiu:\nEn motiu del Dia Mundial de l’Aigua, s’organitza una visita guiada de l’edifici demostratiu per parlar del consum d’aigua, descobrir què és l’aigua virtual i aprendre mesures d’estalvi per fer el nostre dia a dia més sostenible, especialment dedicada al professorat.\nLa Quarta Jornada “Aigua i Educació Barcelona”, organitzada per la Societat Catalana d’Educació Ambiental i la Diputació de Barcelona, tindrà lloc el dissabte 23 de març a la Casa de l’Aigua de Trinitat Nova.\nLa primera part de la jornada constarà en presentar diversos programes que tenen l’aigua com a eix estratègic. A continuació, representants de programes educatius en clau de sostenibilitat, com Escoles + Sostenibles, presentaran algunes de les seves propostes. Finalment, es farà un trasllat en autocar per poder assistir a la Festa AiguArt, una festa familiar que se celebrarà al Convent de Sant Agustí.\nPodeu consultar totes les activitats adreçades al públic general fent clic aquí. A més, també podeu donar una ullada als recursos que la Diputació de Barcelona ha recopilat per a aquesta efemèride.\n> Inscripcions i més informació sobre la "Festa AiguArt"\n> Web "Xarxa Educació i comunitat\n> Web Dia Mundial de l'aigua de l'Agència Catalana de l'Aigua


“Els concerts de tribut són un aliment brutal per a l’ànima” | Eva Pomares | VILANOVA DE BELLPUIG | Música | El Punt Avui\n“Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” + “Els concerts de tribut són un aliment brutal per a l’ànima” E-mail\nVILANOVA DE BELLPUIG - 15 maig 2018 2.00 h\nPIANISTA, COMPOSITOR I DIRECTOR MUSICAL DEL NO SURRENDER FESTIVAL\n“Els concerts de tribut són un aliment brutal per a l’ànima”\nEl segon festival d’homenatge a Bruce Springsteen ja té 400 músics inscrits per tocar plegats ‘Badlands’. Aprofundeix els vincles locals i està venent més entrades a l’estranger\nTolmos és professor universitari, pianista i compositor i repeteix com a director musical SANTI IGLESIAS.\n“Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” “Els concerts de tribut són un aliment brutal per a l’ànima” E-mail\nEva Pomares - VILANOVA DE BELLPUIG\nEl festival de tribut a Bruce Springsteen es celebrarà els pròxims dies 29 i 30 de juny a Vilanova de Bellpuig, impulsat per l’èxit de l’any passat. Amb els grups que en versionen la música, el festival és singular per la interpretació conjunta de centenars de músics d’una cançó del mític ‘Boss’. Enguany, el festival aprofundeix els lligams amb el territori a través de la vessant solidària amb la col·laboració d’Acudamm, un càtering ecològic i de proximitat, i la col·laboració activa del veïnat, i la venda d’entrades internacionals s’incrementa. Una de les novetats és el No Surrender Kids. En què consisteix?\nEl celebrarem el 10 de juny i és una sessió d’assaig. Està dirigida a joves de fins a 15 anys que vindran al festival a interpretar la cançó escollida per a aquesta segona edició. L’any passat, el dia de la gravació hi havia molts nens i joves entre els músics. Alguns, i potser donada la seva joventut, tenen por de tocar. Així que farem aquest assaig de tres hores. El dia de la gravació estaran barrejats amb els músics adults per interpretar la cançó Badlands.\nPer què l’han triada, aquesta?\nPertany a l’àlbum Darkness on the edge of town, publicat el 1978. L’any passat vam fer el tema No surrender, que dona nom al festival. Els seguidors de Bruce consideren que Badlands és una de les seves cançons més èpiques i nosaltres hem buscat una cançó que sigui un símbol i alhora musicalment executable. N’hi ha que són molt difícils d’estructura musical i cal tenir en compte que al festival venen des de músics professionals fins a afeccionats. Aquest tema, com la majoria dels del Bruce, fa referència a la força i l’energia de viure, al coratge i a sentir-se d’una terra. Sovint, les seves cançons són molt simbòliques i les frases no tenen molt de significat en si mateixes.\nQuè és el més complicat de fer tocar tanta gent alhora?\nL’any passat de seguida vaig pensar en un problema tècnic: la física del so. Posar en un camp de futbol mil persones tocant a la vegada crea retards i dissincronies entre la gent que hi ha a cadascun dels racons. Vam estar estudiant-ho i es va resoldre. Per contra, la sensació de dirigir mil persones que toquen alhora és una injecció d’adrenalina increïble. El vídeo de l’any passat reflecteix la felicitat intensa del moment. Va ser una festa, amb gent somrient i abraçant-se. És molt bonic i pot ser per això van decidir fer una segona edició, malgrat que no era la intenció inicial.\nAra mateix tenen més de quatre-cents músics inscrits per tocar-la. Arribaran als 1.004 de l’any passat?\nAquests dies tot just comencem les inscripcions, que es fan a través del web del festival. Com sol passar, som gent d’última hora. Tenim força inscripcions de gent de l’estranger, i també s’han venut entrades a Suïssa, el Regne Unit, Alemanya, França i Itàlia. Més que l’any passat. Enguany, tocaran la banda italiana de versions The Blood Brothers, el referent europeu d’interpretació de cançons del Boss. El divendres hi ha concert de La Taverna dels Somnis i Thunder Road.\nSempre hi ha hagut el que abans en deien grups de versions. Els tributs s’han posat de moda arreu. La raó és que no es compon res de nou prou rellevant?\nLa fidelitat a l’original amb què toquen algunes d’aquestes bandes, com la The Blood Brothers, és impressionant. La música rock compleix entre 50 i 60 anys d’existència. Tots aquells joves de 20 anys ara són avis, però aquells grups van marcar tota una generació que ha crescut amb ells i ara no els poden tenir en directe, amb l’excepció dels Rolling Stones. Una de les coses més significatives en la vida d’una persona és la música que ha marcat la seva generació. La gent que actualment té entre 40 i 60 anys sent nostàlgia per veure grups que potser no va poder veure en directe. I els grups de tribut són tan bons en qualitat que tens la sensació de veure els originals. Un concert d’aquests és impagable i un aliment brutal per a l’ànima. Ara bé, sempre hi haurà el debat de si cal reviure aquestes músiques o bé posar-te els discos originals a casa.\nTambé significa que el pop-rock no s’ha sabut reinventar? Perquè no hi ha gaires tributs a la música dels anys quaranta.\nN’hi ha, però no tants. Segurament perquè el concepte musical dels anys quaranta no era el de les grans bandes. Però per exemple de The Platters hi ha moltes bandes de tribut funcionant pel món com a franquícies. Reprodueixen el seu repertori, però els concerts no són massius. És cert que les bandes dels anys seixanta van marcar una manera de fer que perdura. Els formats actuals no deixen de ser una fusió d’estils en què pràcticament no hi ha res completament nou. El dubte és si d’aquí a mig segle els joves que ara tenen vint anys també reclamaran tributs. Si tenen nostàlgia, la voldran alimentar.\nEl Punt Avui. Lleida 15-05-2018, Pàgina 44


Presentació del projecte de col·laboració pública-privada per al desenvolupament de l’oferta turística de la Ribera d’Ebre a l’entorn del GR-99 en el marc del projecte Ribera d’Ebre VIVA - Consell Comarcal de la Ribera d'Ebre\n2 abril 2013 · Noticies\nRepresentants polítics de tots els ajuntaments de la comarca i de les empreses d’activitats turístiques han participat en la presentació del potencial turístic del GR-99 com un dels recursos amb més capacitat de desenvolupament de què disposa la Ribera d’Ebre. La presentació del projecte ha tingut lloc a la seu del Consell Comarcal de la Ribera d’Ebre i aquest projecte està subvencionat pel Servei d’Ocupació de Catalunya (SOC) i cofinançat pel Fons Social Europeu (FSE).\nLa creació d’una oferta turística relacionada amb el GR-99 es considera una qüestió prioritària a curt termini, tot i que, l’obtenció de resultats s’esperen assolir a mig i llarg termini. Cal destacar que molts rius europeus han articulat des de fa anys itineraris i accions de suport a les empreses per convertir-se en destins turístics de referència del cicloturisme, senderisme i turisme eqüestre. Són exemples el Loira, el Danubi, el Rin i a Catalunya la ruta del Ter, entre molt d’altres.\nLa sessió de presentació s’ha centrat en explicar als assistents l’estratègia de desenvolupament turístic vinculada al GR-99, camí que ressegueix el riu Ebre, a partir de la col·laboració pública-privada per consolidar una marca ben posicionada en el mercat turístic amb capacitat d’atracció de públic internacional, especialment en l’àmbit del turisme i del cicloturisme.\nEls assistents han mostrat la seva satisfacció amb el projecte exposat i han manifestar el seu compromís, col·laboració i implicació en les tasques que se’n derivin.